U valjevskim obdaništima 44 dece obolelo od salmonele – Nadlanu.com\nU valjevskim obdaništima 44 dece obolelo od salmonele\nVALJEVO, 29. septembra 2009. (Beta) - U valjevskim obdaništima je od salmoneloze do jutros obolelo 44 dece, od kojih je petoro hospitalizovano na Dečjem odeljenju Valjevske bolnice, rekla je danas direktorka Zavoda za javno zdravlje Marija Gavrilović.\nObolela deca primaju terapiju i dobro se osećaju, rekla je Gavrilović za agenciju Beta.\nPrema njenim rečima, u 12 slučajeva salmonela enteritidis potvrđena je bakteriološkim pregledom u laboratoriji Zavoda, ali izvor zaraze još nije pronađen u uzorcima hrane iz centralne kuhinje Ustanove za dnevni boravak dece "Milica Nožica".\n"To ne znači da salmonela nije bila u hrani koja je deci servirana proteklih dana", rekla je Marija Gavrilović i dodala da lekari stahuju da može biti još zaražene dece. Salmoneloza kod dece pojavila se u pet od sedam obdaništa ustanove "Milica Nožica", koja, prema rečima direktorke Valentine Vokojčić-Stefanović, rade normalno.


odličan – Klik Jajce\nAll posts tagged "odličan"\nMladi bosanskohercegovački reprezentativac Amar Dedić novi je fudbaler austrijskog prvoligaša WAC Wolfsbergera. Mladi bosanskohercegovački reprezentativac Amar Dedić novi je fudbaler austrijskog prvoligaša WAC Wolfsbergera. Dedić, koji...\nMladi bh. reprezentativac sve zadivio: Kahvić blista u dresu Zvezde, odličan i protiv Želje\nMladi fudbaler Crvene zvezde, Aleksandar Kahvić, zadivio je sve na Kupu prijateljstva koji se igra na Zlatiboru. Mladi fudbaler Crvene zvezde, Aleksandar Kahvić, zadivio je sve...\nFudbalski klub Velež objavio je statistiku iz utakmice protiv Zrinjskog kada su u pitanju individualni podaci, a u oba trkačka segmenta dobar učinak je ostvario Dejan...\nUvodni meč 34. kola engleske Premier lige bio je veoma zanimljiv, a na kraju su Southampton i Leicester remizirali rezultatom 1:1. Uvodni meč 34. kola engleske...\nRiad Bajić, 26-godišnji bosanskohercegovački napadač, igra odlično ove sezone, a prema pisanju italijanskih medija, napustit će redove Ascolija na kraju sezone. Riad Bajić, 26-godišnji bosanskohercegovački napadač,...\nImao odličan start: Ruski klub će moći računati na Gojkovića početkom druge polusezone\nRenato Gojković, 25-godišnji bosanskohercegovački stoper, bit će spreman za drugi dio sezone u Rusiji. Renato Gojković, 25-godišnji bosanskohercegovački stoper, bit će spreman za drugi dio sezone...\nAnna Del Priore vlastitim primjerom pokazuje i daje ljudima jednostavan savjet kako prebroditi teško vrijeme uzrokovano pandemijom „koronavirusa“. Cijeli svijet pokušava suzbiti virus COVID-19 i zaštititi...\nOdlična utakmica odigrana je na St. James Parku gdje su Newcastle i West Ham odigrali neriješeno, rezultatom 2:2. Odlična utakmica odigrana je na St. James Parku...\nHenke: Oduvijek sam mislio da će Salihamdžić jednog dana biti odličan trener\nBivši pomoćnik Ottmara Hitzfelda – Mcihael Henke, izjavio je da je mislio da će Hasan Salihamidžić biti sjajan trener nakon igračke karijere. Bivši pomoćnik Ottmara Hitzfelda...\nEnes Sipović, 29-godišnji bosanskohercegovački stoper, ima odličan start u Kataru, a u dosadašnjih pet kola koje je odigrao, čak tri puta je bio u timu kola....


On je u naglasio da su nadležna ministarstva upoznata sa bilansima i da će Robne rezerve intervenisati, ako vlada bude donela odluku da se na tržište plasira određena količina robe iz rezervi. Postoje dovoljne zalihe pšenice, u 2012. godinu smo ušli sa pristojnim količinama koje su zanovljene ovogodišnjim rodom, a stabilne su rezerve ulja i šećra, rekao je Tasić. On je naveo da je do sada otkupljeno za potrebe Robnih rezervi 15.500 tona merkantilne pšenice ovogodišnjeg roda od predviđenih 100.000 tona po ceni od 23 dinara za kilogram.\nNa pitanje zašto je otkupljeno tako malo pšenice ovogodišnjeg roda, Tasić je odgovorio da je takvo interesovanje proizvođača, jer je cena na berzama viša.\nCena merkantilne pšenice na berzama je trenutno oko 28 dinara za kilogram. "Vlada Srbije ima podatke o stanju robe u Robnim rezervama i odlučuje da li će biti intevencija. Trenutno nema poremećaja snabdevenosti tržišta osnovnim životnim namirnicama, iako su neki proizvodi poskupeli zbog suše ili kretanja na inostranim tržistima i berzama", naveo je Tasić.\nOn je objasnio da se iz Robnih rezervi interveniše pšenicom, brašnom, šećerom ili uljem, dok za vanredne situacije postoje zalihe pasulja, pirinča i soli. Kako je Tasić rekao, brašno se u Robnim rezervama ne drži kao gotov proizvod, već uvek postoji mogućnost da se pšenica samelje. "Ne bi bilo isplativo držati brašno kao gotov proizvod", naglasio je Tasić i ponovio da u Robnim rezeravama ima dovoljno pšenice. Predstavnici Vlade Srbije proteklih dana najavili su mogućost intervencije iz Robnih rezervi ukoliko, zbog suše ili nekih drugih okolnosti, dođe do poremećaja cena i stabilnosti snabdevanja domaćeg tržišta osnovnim životnim namirnicama.\nYou are here: PočetnaVESTIRobne rezerve raspolažu dovoljnim količinama osnovnih životnih namirnica


Zvezdaši doneli bod "Sokolićima" - Sportske.net\nZvezdaši doneli bod "Sokolićima"\nMlada fudbalska reprezentacija Crne Gore vezala je treći remi u kvalifikacijama za Evropsko prvenstvo i to zahvaljujući pogotku Vukana Savićevića u 85. minutu duela sa Letonijom.\nRistić: "Da vidimo gde smo u odnosu na Evropu"Grujić pričao Italijanima: "Želim u Inter jednog dana"Derbi sa Italijom na "Karađorđu" - Italijanske delegacije nadiru zbog Srbina!Terzić otkrio plan za prelazni rok!Zvezda - Koliko košta Jovićevo sedenje na klupi?\nMladi fudbalski reprezentativci Crne Gore u petak su odigrali petu utakmicu u sklopu kvalifikacija za Evropsko prvenstvo u Poljskoj, ali ni večeras nisu uspeli da ostvare pobedu.\nTreći meč za redom "Sokolići" su završili remijem, ovoga puta sa selekcijom Letonije koju su ugostili u Podgorici.\nGosti sa severa kontinenta bili su na dobrom putu da iz Crne Gore odnesu čitav plen, ali je meč završen rezultatom 3:3 (0:1) i to zahvaljujući bivšem prvotimcu Crvene zvezde.\nLetonija je posle 50 minuta igre imala dva gola prednosti, ali je rezervista Luka Đorđević uspeo da vrati domaće u život pogotkom u 60. minutu koji mu je namestio Vukan Savićević.\nTreći pogodak na utakmici Letonci su postigli u 62. minutu i tada se činilo da će Crna Gora pretrpeti drugi poraz u kvalifikacijama. U poslednjih 20 minuta meča "Sokolići" su krenuli svim silama ka protivničkom golu pa su preko Đorđevića uspeli da smanje na 3:2.\nProtivnik naših južnih komšija ostao je sa dva igrača manje u poslednjih 15 minuta meča posle isključenja Slampea i Flaksisa, što je Crna Gora uspela da iskoristi.\nFudbaler Crvene zvezde Vladimir Jovović bio je asistent, a doskorašnji član vicešampiona Srbije Vukan Savićević egzekutor u 85. minutu meča kada je postavljen konačan rezultat.\nBio je to prvenac Vukana Savićevića u dresu mlade reprezentacije Crne Gore koja posle pet odigranih utakmica ima šest osvojenih bodova i zauzima treće mesto u kvalifikacionoj grupi "1".


CGES-u nagrada za uspješno poslovanje u 2020. godini - Crnogorski elektroprenosni sistem AD\nPrivredna komora Crne Gore obilježila je 21. aprila svoj dan tradicionalnom svečanom dodjelom nagrada kompanijama i privrednicima koji su se tokom 2020. godine istakli po uspješnom poslovanju, društvenoj odgovornosti, inovativnosti i unapređenju menadžmenta. Među laureatima našla se i naša kompanija, kojoj je danas u Vili "Gorica" dodijeljeno najveće privredno priznanje u državi - godišnja nagrada Privredne komore Crne Gore za uspješno poslovanje.\nPredsjednik Crne Gore Milo Đukanović, u prisustvu uglednih zvanica – ministra Ekonomskog razvoja mr Jakova Milatovića, gradonačelnika Podgorice dr Ivana Vukovića, predstavnika poslovne i akademske zajednice, uručio je nagradu izvršnom direktoru CGES-a, Draganu Kujoviću.\nU obrazloženju odluke za nagradu CGES-u za uspješno poslovanje navodi se, između ostalog, da je Crnogorski elektroprenosni sistem u 2020. godini, i pored značajnih izazova za rad privrednih subjekata, ostvario značajan rast u svim sferama poslovanja i, sudeći po finansijskim pokazateljima, najbolje rezultate od osnivanja. Finansijski izvještaji pokazuju da je prihod CGES-a prethodne godine iznosio 51,1 miliona eura, a dobit 12,5 miliona eura. AD CGES je dobar primjer da se resursima u vlasništvu države može upravljati na efikasan i rentabilan način. Kompanija je i u 2020. godini društveno odgovorno poslovala, pokretala brojne akcije, bila pouzdan partner lokalnim zajednicama i društvu u cjelini. Između ostalog, izdvaja se podrška CGES-a Paraolimpijskom komitetu Crne Gore.


Kompanija Zdravlje Actavis je jedan od lidera u farmaceutskoj industriji u Srbiji. Snažni lokalni koreni u više od pola veka dugoj tradiciji u proizvodnji prvoklasnih farmaceutskih proizvoda i snaga globalnog tima Actavis grupe deo su Pobedničke formule naše kompanije, koja svojim klijentima nudi kvalitetne, efikasne i pouzdane lekove po povoljnim cenama.\nUz pomoć Actavis grupe, koja od početka 2003. godine investira oko 35 miliona evra u razvoj proizvodnih kapaciteta i uvođenje najnovije tehnologije za proizvodnju lekova, kompanija Zdravlje Actavis postaje jedan od prvih domaćih proizvodjača farmaceutskih proizvoda koji primenjuju najviše standarde kako domaće (GMP sertifikat Ministarstva zdravlja Republike Srbije) tako i evropske Dobre proizvodjačke prakse (zvanični EU GMP sertifikat danske Agencije za lekove).\nParalelno sa modernizacijom proizvodnje čvrstih preparata, koja predstavlja temelj proizvodnih operacija kompanije, potpunom rekonstrukcijom svih pomoćnih sistema, laboratorija i skladišta obezbeđeni su najsavremeniji uslovi za razvoj, kontrolu kvaliteta i bezbednu distribuciju farmaceutskih proizvoda kompanije Zdravlje Actavis.\nPoziv Redovna sednica skupštine 19.06.15.pdf (PDF, 17KB)\nPoziv za Vanrednu Skupštinu akcionara Zdravlja.pdf (PDF, 589KB)\nIzveštaj o važnim događajima\nNacrt Ugovora o statusnoj promeni.pdf (PDF, 146KB)\nGodišnji izveštaj o poslovanju 2010.pdf (PDF, 102KB)\nPotvrda o registraciji redovnog godišnjeg finansijskog izveštaja za 2009.pdf (PDF, 7,6MB)\nMišljenje revizora o poslovanju za 2009.pdf (PDF, 833KB)\nIzvod iz finansijskih izvestaja za 2009.pdf (PDF, 86KB)


Haradinaj i Ljimaj se udružuju sa opozicijom protiv Tačija?\nIzvor: RTS, 29.Avg.2018, 13:20\nPrištinska "Koha" piše da će se dve članice vladajuće koalicije, Alijansa za budućnost Kosova premijera Ramuša Haradinaja i Nisma Fatmira Ljimaja, pridružiti opoziciji u zahtevu za sazivanje sednice parlamenta na kojoj bi bila doneta rezolucija kojom bi se Hašimu Tačiju zabranilo da sa Beogradom pregovara o "teritorijalnom integritetu Kosova".\nSednica će najverovatnije biti održana 4. septembra, >> Pročitaj celu vest na sajtu RTS << tri dana pre najavljenog nastavka dijaloga u Briselu.\nPredsedavajući kosovskog parlamenta Kadri Veselji, koji je i predsednik najuticajnije vladajuće DPK, kritikovao je opoziciju zbog takvog zahteva, ocenivši takav zahtev apsurdnim i nepotrebnim.\nIstakao je da institucije ne smeju da "postanu deo tamnog scenarija, da dovode u zabludu građane i izazivaju napetost i paniku".\nTačijeva stranka, Demokratska partija Kosova, ima 23 mandata u parlamentu Kosova, dok partije na čijem su čelu Haradinaj i Ljimaj imaju 12, odnosno osam mandata. Kosovska skupština broji ukupno 120 poslanika.\nO njegove reči su se, međutim, oglušili koalicioni partneri Haradinaj i Ljimaj, koji je potpredsednik kosovske vlade, tvrdi Koha.\nMuharem Nitaj iz Alijanse za budućnost Kosova, stranke koju predvodi Haradinaj, potvrdio je učešće poslanika te stranke na sednici skupštine na kojoj će se na dnevnom redu naći papir koji, kako je rekao, ima za cilj da zaustavi inicijativu Tačija da u Briselu pregovara o "menjanju granice", preneo je list.\nVesti-online.com: Haradinaj i Ljimaj se udružuju sa opozicijom protiv Tačija?


Kultura Napisao Balkan IN avgust 17 2016\tveličina teksta\tSmanji veličinu teksta Povećaj veličinu teksta\nVRNJAČKA BANJA - Milena Bogavac i Stevan Filipović dobitnici su prve nagrade 40. Festivala filmskog scenarija za scenario filma “Pored mene”, koji je režirao Filipović, saopštio je danas žiri na konferenciji za novinare.\nU obrazloženju je navedeno da "autori analiziraju rizike odrastanja adoloscenata u školskom sistemu kroz pojedinačne sudbine junaka koje reflektuju socijalne grupe i društvo u celini".\n"Film uspostavlja široku i neposrednu komunikaciju sa generacijama koje se u njemu prepoznaju", ocenio je žiri.\nDruga nagrada pripala je Nikoli Ljuci i Staši Bajac za film “Vlažnost” u Ljucinoj režiji, a treća Mirjani Karanović, Stevanu Filipoviću i Darku Lungulovu za ostvarenje “Dobra žena”, koji je režirala Karanović.\nŽiri je konstatovao da Ljuca i Bajac "skidaju maske sa idealizovane slike savremenog braka i porodice razbijajući konvencije i pomerajući granice slobode".\nU obrazloženju treće nagrade stoji da se "autori hrabro suočavaju sa traumama naše bliske prošlosti dovodeći u pitanja prihvaćena gledišta i sudove o vremenu u kome živimo".\nSpecijalna nagrada za scenario dodeljena je Momiru Miloševiću za film "Otvorena", koji "baveći se delikatnom temom seksualnog opredeljenja mlade devojke, na visokoetatizovan način govori o problemu identiteta mlade generacije".\nJednoglasne odluke doneo je žiri u sastavu: reditelj Nebojša Bradić (predsednik), dramski pisac i scenarista Predrag Perišić, laureat prvog Festivala filmskog scenarija, i prošlogodišnji laureat, scenarista i reditelj Goran Radovanović.\nFestival se završava večeras dodelom nagrada na Letnjoj pozornici “Danilo Bata Stojković”.\nOd 13. avgusta prikazano je 16 ostvarenja: “Dnevnik mašinovođe” Miloša Radovića, rediteljski debi Mirjane Karanović “Dobra žena” za koji su scenario napisali Karanović, Stevan Filipović i Darko Lungulov, zatim “Ona je živa” Strahinje Mlađenovića,“Vlažnost” Nikole Ljuce i Staše Bajac, “Smrdljiva bajka” Miroslava Momčilovića, “Otvorena” Momira Miloševića.\nNa program su bili i film “Apofenija” po scenariju Dragana Stankovića i u režiji Marina Maleševića, “Panama” (Pavle Vučković, Jelena Vuksanović/ Vučković), “Procep” (Milan Konjević, Beri Keting/Dejan Zečević), “Paluba ispod Terazija” (Dušan Zarić, Dejan Vlaisavljević Nikt, Ilija Labalo/Vlaisavljević), “Pored mene” (Stevan Filipović, Milena Bogavac/Filipović).\nU konkurenciji za nagrade bili su i “Sporazum” Predraga Radonjića, “Porodica” Saše Radojevića, “Sizif K” Filipa Gajića, “Braća po babine linije” Radoša Bajića i “Otadžbina” scenariste Milene Marković i reditelja Olega Novkovića.\nPrateći program manifestacije obuhvatio je Letnju školu filmske dramaturgije “Slobodan Stojanović”, Letnju školu filmske kritike, promocije knjiga “Filmus” Slobodana Šijana i “Leksikon YU filma” Nenada Polimca, izložbu “Filmovi koje smo voleli (1947-1980)”", postavku radova studenata fotografije, reviju studentskih filmova.\nGosti festivala su bili Pavle Vučković, Milan Konjević, Milan Todorović, Saša Radojević, Stevan Filipović, Milena Bogavac, Ilija Labalo, Strahinja Mlađenović, Mirjana Karanović, Marin Malešević, Slobodan Šijan.\nfilm\t festival\t pored mene\t nagrada\nKako nagle promene vremena utiču na obolele od astme?... Veliki broj osoba koje boluju od astme primećuju pogoršanje simptoma pri promeni vremenskih uslova. Ukoliko ste primetili da se vaši si...\nPročitano 4308 puta\tPoslednji put izmenjeno avgust 19 2016\nViše iz ove kategorije « Narodu je ponekad zabranjena istina - dobiće „istinitu“ kaznu\tPočeo Bir fest »\nJasna Sofija Kosanović, u ranom detinjstvu otkrila je moć pisane reči, naročito one koja po…\nPrema najnovijim istraživanjima, jaja ne doprinose povećanju holesterola, već poboljšavaju opšte zdravstveno stanje.Evo šta sve…


Rimejk kultnog događaja Techno Therapy - Dan u Beogradu\nNaslovna » BG špijun » Rimejk kultnog događaja Techno Therapy\nNada Mandić 5. april 2012. BG špijun Postavite komentar\nPrvi put posle 1994. godine, ponovo će biti organizovan kultni rejv događaj, Techno Therapy, 21. aprila u novosadskom Spensu. Ulaznice se nalaze u pretprodaji po ceni od 490 dinara (Pariski magazin, Bulevar Books, blagajna Spensa, Gigstix.com), dok će na dan spektakla njihova cena biti veća i iznosiće 790 dinara.\nTechno Therapy pubilka pamti kao novi prostup prezentovanja muzičkog i scenskog događaja, a ovoga puta očekuje se više od tri hiljade ljudi koji će sa grupom Noise Destruction proslaviti i njihov jubilej – dve decenije postojanja. Publika će ponovi videti legendarno sečenje peglice na sceni, koju su tada organizatori slučajno pronašli na parkingu.\nTT je napravljen po uzoru na velike plesne performanse u zapadnom svetu i na sebi svojstven način otvorio je put novom muzičkom žanru za ulazak u klubove i medije.\nOrganizatori ovog događaja su Noise Destruction i Happynovisad, a pridružiće im se The Good Guys, Dee Face i Vladimir Aćić. (danubeogradu.rs)\nTagovibg špijun clubbing novi sad spens techno\nPrethodni Turneja Slobodne zone po Srbiji\nSledeći Novi album: Patti Smith – Banga


Evropski komesar za trgovinu Fil Hogan podneo ostavku - Dijalog.net\nNaslovna Vesti Evropska unija Evropski komesar za trgovinu Fil Hogan podneo ostavku\nEvropski komesar za trgovinu Fil Hogan podneo ostavku\nBrisel, 27. avgust 2020. – Evropski komesar za trgovinu Fil Hogan podneo je ostavku pošto je prekršio mere za suzbijanje epidemije COVID-19 tokom posete Irskoj, zbog čega se našao pod velikim pritiskom.\nHogan je rekao da je jasno da bi taj skandal ometao njegov budući rad u ključnim mesecima.\nHogan je 26. avgusta predao pismo ostavke predsednici Evropske komisije Ursuli fon der Lajen. Njegovu ostavku tražili su irski premijer i vicepremijer, jer nije ispoštovao zdravstvene mere dok je boravio u rodnoj Irskoj.\n“Postalo je jasno da kontroverza oko moje nedavne posete Irskoj počinje da ometa moj posao komesara EU i da će ugroziti moj rad u narednim ključnim mesecima“, saopštio je Hogan.\nIzrazio je duboko žaljenje što je njegov put u Irsku izazvao toliku “zabrinutost, nelagodnost i uznemirenost” i izvinio se irskom narodu zbog grešaka koje je napravio tokom posete.\nHogan je naveo da je uvek nastojao da se pridržava svih propisa o COVID-19 i da je verovao da je ispoštovao sve relevantne smernice za javno zdravlje u Irskoj, posebno posle potvrde negativnog testa na COVID-19.\n“Važno je reći da nisam prekršio nijedan zakon. Kao javni predstavnik, trebalo je da budem rigorozniji u pridržavanju smernica o COVID-19“, naveo je Hogan u pismu ostavke.\nNjegova ostavka mogla da zada snažan udarac Evropskoj komisiji, imajući u vidu da je Hogan imao ključnu ulogu u pregovorima s Londonom o trgovinskim odnosima Velike Britanije i EU posle Bregzita. Pregovori Brisela i Londona se približavaju krajnjem roku u decembru, bez garancija za Irsku da će zadržati svoju jaku poziciju.\nHogan nije želeo da spekuliše o svom nasledniku, ali je za irsku televiziju RTE izjavio da će EU “voditi računa o interesima Irske” u pregovorima.\nU Irskoj je postojala zabrinutost zbog mogućnosti gubitka komesara za koga se smatra da je snažno branio trgovinske interese Irske, koji bi mogli da budu ugroženi ako pregovori s Londonom propadnu.\nPredsednica EK je saopštila da poštuje njegovu odluku o ostavci i zahvalila mu na “neumornom radu“.\n“Bio je vredan i poštovan član Kolegijuma”, napisala je Fon der Lajen.\nPremijer Irske Mihal Martin i njegovi koalicioni partneri ocenili su da je Hogan ispravno postupio imajući u vidu okolnosti.\n“Svi imamo odgovornost da se pridržavamo zdravstvenih smernica i propisa“, naveli su irski zvaničnici.\nIrska vlada je navela da je Hogan tokom boravka u Irskoj prekršio tri pravila usvojena u cilju sprečavanja širenja epidemije.\nHogan po dolasku iz Brisela nije bio u 14-dnevnoj izolaciji, a takođe nije poštovao ograničenja putovanja u okrugu Kildare, gde je 8. avgusta uveden karantin i zabranjeno putovanje van okruga, “osim zbog posla ili drugih bitnih razloga“.\nZatim je 19. avgusta prisustvovao večeri povodom obeležavanja 50. godišnjice parlamentarnog golf kluba, na kojem je bilo više od 80 zvanica, iako mere, usvojene dan ranije, zabranjuju okupljanja u zatvorenom prostoru više od šest osoba iz najviše tri domaćinstva.\nZbog prisustvovanja toj večeri ostavke su već podneli irski ministar poljoprivrede i zamenik predsedavajućeg gornjeg doma parlamenta.\nHogan je prvobitno odbio da se izvini i tvrdio da može da putuje po zemlji jer je imao negativan test na korona virus i da je učinio sve da osigura da ne predstavlja opasnost ni po koga.\nSkandal se, međutim, dodatno zakomplikovao kada je javnost saznala da ga je policija zaustavila jer je koristio telefon dok je vozio na putu na večeru u okrugu Galvej.\nHogan se kasnije izvinio zbog toga što je prisustvovao večeri.\n“Uviđam da je moje delovanje povredilo narod Irske i duboko mi je žao“, saopštio je 23. avgusta.\nHogan, bivši irski ministar, imenovan je za evropskog komesara za poljoprivredu 2014, a 2019. je izabran za komesara za trgovinu u trenutku zategnutih trgovinskih odnosa sa SAD i Kinom. Razmatrao je i mogućnost da se kandiduje za generalnog direktora Svetske trgovinske organizacije, ali je odustao od toga.\nIrska sada treba da predloži kandidate irske nacionalnosti za komesara.\nPrema pisanju irskih medija, potencijalni kandidati za novog komesara trgovine su irski ministar spoljnih poslova Simon Kovini, potpredsednica Evropskog parlamenta Mejred Mekginis i bivši ministar Ričard Bruton. Svo troje su članovi vladajuće partije Fine Gael, iz koje je i Fil Hogan, prenosi Euractiv.\nOznakeEvropska komisijaFil Hogankoronavirus\nPrethodno Evroposlanici insistiraju da se novac iz budžeta EU uslovi poštovanjem pravne države\nSledeće Kako će oboleli od koronavirusa glasati na izborima u Beču?\nTop Tags OCD istraživanje Srbija i Evropska unija Evropska komisija konkurs evropske integracije mediji Evropska unija vladavina prava Društvo Civilno društvo ljudska prava mladi lokalna samouprava Vlada Republike Srbije


Napustite centar, uštedite 800 evra?\nŽivot na periferiji Beograda može da bude znatno jeftiniji u odnosu na život u centru grada, a ta razlika na godišnjem nivou može da iznosi i do 800 evra.\nTo sve, naravno, važi pod uslovom da obe porodice žive u stanovima od oko 60 kvadrata, istog kvaliteta i godine izgradnje (što je bitno zbog poreza na imovinu), kao i da koriste javni prevoz, odnosno da imaju bus-plus kartu.\nPorodica koja živi u centru, u stanu sa centralnim grejanjem, na objedinjene troškove za struju i infostan (što uključuje i grejanje) godišnje u proseku potroši oko 120.000 dinara, što je za oko 20.000 dinara više od izdatka porodice sa periferije za iste stavke, samo podeljene na račune za Infostan i za utrošenu električnu energiju.\nPorodica iz centra, naime, tokom cele godine plaća infostan oko 7.500 dinara mesečno, plus još i račun za struju koji teško može da bude manji od 2.500 dinara. S druge strane, na periferiji u najvećem broju slučajeva ne postoji sistem daljinskog grejanja, pa su zato i troškovi infostana niži za oko 5.500 dinara. Zbog toga, međutim, račun za struju tokom zimskih meseci može da dostigne čak i 10.000 dinara.\nMnogo veća razlika se, međutim, pravi na porezu na imovinu, s obzirom na to da oni koji žive u centru grada za istu kvadraturu, pod uslovom da je godina gradnje približno ista, mogu da plate i dvostruko veću sumu od njihovih sugrađana s oboda grada.\nRačunica bi, međutim, mogla da se promeni ukoliko bi osoba sa periferije dolazila automobilom svaki dan do grada.To bi godišnje troškove podiglo za oko 500 evra, bez plaćanja parkinga. Sa troškovima parkiranja, bez obezbeđene mesečne karte u zoni koja košta 457 dinara, ili bez na neki drugi način obezbeđenog besplatnog parking mesta, dolazak u centar automobilom bio bi apsolutno neisplativ.\nTROŠKOVI ZA STAN OD 60 KVADRATNIH METARA (u dinarima)\nstavka centar\tperiferija\nInfostan*\t7.500\t2.500\nStruja*\t2.500\t6.500**\nPorez na imovinu***\t12.000\t6.000\n** tokom pet zimskih meseci zbog grejanja plaća 5.000, a sedam meseci po 2.500 dinara


Han: Nema razloga da evrointegracije Srbije budu zaustavljene zbog zastoja u dijalogu | EurActiv Serbia\nEvropski komesar za proširenje Johanes Han izjavio je 29. marta u Beogradu da mu je žao što je dijalog Beograda i Prištine u zastoju, ali da to nije razlog za zaustavljanje procesa evrointegracija Srbije. Han je razgovarao sa premijerkom i predsednikom Srbije, kao i sa predstavnicima opozicije. On će u Golupcu prisustvovati otvaranju za posetioce rekonstruisane srednjovekovne tvrđave Golubački grad za čiju je obnovu samo iz fondova EU utrošeno više od 8,5 miliona evra.\n"Izuzetno mi je žao što je dijalog (sa Prištinom) zaustavljen, to nije dobro. Nema razloga i bila bi greška da se sve zaustavi samo zato što je dijalog u zastoju", rekao je Han na zajedničkoj konferenciji za novinare s premijerkom Srbije Anom Brnabić.\nHan je kazao da su u toku pripreme za otvaranje još jednog poglavlja u pristupnim pregovorima Srbije sa EU i da na tome svakodnevno rade ministarka za evropske integracije Srbije Jadranka Joksimović i njen tim.\n"Ministarka Joksimović se maksimalno trudi da pogura administraciju i postigne napredak kako bi sve u određenom trenutku bilo gotovo", naveo je evropski komesar.\nKomesar Han se osvrnuo na dijalog predstavnika vlasti i opozicije, navodeći da su poslanici Evropskog parlamenta ponudili pomoć kako bi se ta saradnja unapredila.\nOn je dodao i da izbori za Evropski parlament "nemaju veliki uticaj" na proces evropskih integracija Srbije, jer se on vodi na administrativnom nivou.\nPremijerka je posle sastanka sa evropskim komesarom kazala da je vlada inicirala dijalog sa civilnim sektorom, odgovarajući na taj način na kritike o nedovoljnoj agažovanosti na saradnji sa nevladnim organizacijama koje su navedene u godišnjem izveštaju o napretku Srbije ka EU.\n"Međunarodna nedelja civilnog društva (8-9. aprila) dobar je način da pokažemo da je Vlada Srbije otovrena za dijalog", rekla je ona i dodala da je Srbija postala domaćin te nedelje zahvaljući angažovanju Građanskih inicijativa, koje je podržala Vlada.\nU razgovoru 28. marta sa predsednikom Srbije Aleksandrom Vučićem o evropskim integracijama Srbije, situaciji u regionu i problemima u dijalogu sa Prištinom, Han je insistirao na napredovanju u oblasti demokratije i vladavine prava zarad dobrobiti društva i kretanja Srbije na njenom evropskom putu.\nVučić je istakao da Srbija poštuje najviše demokratske principe i da će se ponašati u skladu sa ponašanjem Nemačke, Francuske i drugih zemalja EU kada je reč o ključnim pitanjima u oblasti vladine prava, rada policije i pravosudnih organa.\nHan je 28. marta u Beogradu imenovan za ambasadora Sportskih igara mladih.\nHan o situaciji u medijima\nEvropski komesar izjavio je da je za važno što je vlast u Srbiji pokazala da je svesna problema u oblasti medija i što želi da ih rešava.\n"Kao što je predsednik (Srbije Aleksandar) Vučić rekao, on nije zadovoljan trenutnim stanjem, mislim da je važno biti samokritičan i pokušati da poboljšate situaciju. Važno je biti svestan problema i raditi na njegovom rešavanju", rekao je Han posle sastanka s premijerkom Srbije na zajedničkoj konferenciji za medije.\nHan je kazao i da nije dobio pismo vlasnika televizija N1 i Nova S, Junajted grupe koja je saopštila da je izložena pritisku državnog aparata s "očiglednom namerom da se dovede u neravnopravan položaj na tržištu Srbije".\nEvropski komesar je pohvalio proces izrade Medijske strategije, navodeći da je bio inkluzivan, i dodao da je veoma važno što su u proces njenog donošenja bila uključena novinarska udruženja.\nDodao je da je zadovoljan što će nova medijska strartegija biti uskoro završena.\nKazao je i da javni servis ima veoma važnu ulogu u društvu i da to uključuje određene odgovornosti i obaveze.\nOpozicija prenela Hanu da se neće vraćati u parlament\nPredstavnici dela srpske opozicije preneli su Hanu svoje stavove o tome da u Srbiji nema demokratije i da se neće vratiti u parlament a da su jedino spremni da sa predstavnicima vlasti razgovaraju o uslovima za održavanje fer i slobodnih izbora.\nPoslanica Demokratske stranke Aleksandra Jerkov izjavila je novinarima nakon sastanka, da su Hana upoznali sa osnovnim problemima u Srbiji i zahtevima građana koji mesecima protestiju širom zemlje.\nJerkov je novinarima prenela da je Han na sastanku još jednom istakao potrebu da dijalog mora biti vođen u institucijama, pre svega, kako je rekla, misleći na povratak poslanika u parlament.\nLider Levice Srbije Borko Stefanović kazao je da su predstavnici opozicije spremni jedino na dogovor i dijalog sa državom i nadležnim institucijama o tome na koji način će se doći do slobodnih izbora i medija.\nSastanku sa Hanom su prisustvovali i predsednik Socijaldemokratske stranke Boris Tadić, lider Narodne stranke Vuk Jeremić i predsednik opštine Šabac Nebojša Zelenović.


Vučić apelovao na Albance da ne govore o potrebama ujedinjenja u jednu državu\nPremijer Srbije Aleksandar Vučić apelovao je danas na političke predstavnike Albanaca da ne izlaze u javnost sa izjavama o potrebi da svi Albanci regiona formiraju jedinstvenu državu ukoliko bude zaustavljen proces evropskih integracija.\n„Mi ih molimo, ponavljam, molimo da sa takvim izjavama, ma šta mislili, ne izlaze u javnost jer to ne doprinosi dobrim odnosima u regionu niti stvaranju atmosfere saradnje i zajedničkog rada na važnim projektima“, rekao je Vučić na konferenciji za novinare u Vladi Srbije, nakon sastanka sa predstavnicima fabrika odbrambene industrije.\nVučić je rekao da Vlada Srbije ne želi nikoga da vredja i ne izjavljuje ništa slično, jer razmišlja isključivo o dobroj i uspešnoj ekonomiji i boljem životnom standardu gradjana.\n„Upravo je tema rasta našeg bruto-društvenog proizvoda bila dominantna na sednici Vlade, kojoj su prisustvovali predstavnici Svetske banke. Kako da se privredni rast uveća i jedna od stvari, od mera kojom nismo bili zadovoljni, su naša kapitalna ulaganja. Ne uslovi koje obezbedjujemo, jer je to sada mnogo bolje nego pre, već trošenje novca da bude veće od strane države. I da bude pametnije potrošeno na takav način da se vrati kroz veća primanja radnika i veće profite fabrika“, rekao je Vučić.\nPredsednik Kosova Hašim Tači i premijer Albanije Edi Rama najavili su prethodnih dana da bi bilo dobro da dodje do ujedinjenja Kosova i Albanije, odnosno da svi Albanci regiona žive u jednoj državi, ako izbledi evropska perspektiva Zapadnog Balkana.


Obustavljeni poreski postupci protiv frilensera dok traju pregovori sa Vladom | 013 info\n021.rs\tUto, 19/01/2021 - 12:53\nObustava će, kako navode, biti "do daljeg, odnosno dok traju pregovori" s Vladom Srbije. Kako navode u saopštenju, stižu im slična obaveštenja iz poreskih uprava u drugim gradovima.\nIako je URI nakon jučerašnjeg sastanka sa premijerkom Anom Brnabić, ministrom finansija Sinišom Malim i direktorkom Poreske uprave Draganom Marković naveo da će se o zahtevu koji se tiče obustave naplate poreza i doprinosa za prethodnih pet godina tek govoriti, čini se da je pregovarački tim vlasti odlučio da ipak donekle izađe u susret frilenserima.\nMiran Pogačar iz Udruženja radnika na internetu kaže za 021 da je ovo prvi korak pregovaračkog tima ispred države i dokaz da i oni žele da pregovori imaju uspeha.\n"Utisci sa pregovora su očekivani, tu je bilo dosta razmene argumenata. Mi smo imali konkretne zahteve od kojih je jedan sad, kako vidimo, delimično ispunjen - da se obustave postupci dok traju pregovori, što mislim da je sasvim fer i korektno da postoji dobra volja da dođemo do nekog rešenja. Ne mogu da kažem da sam zadovoljan, zato što su pregovori tek na početku", kaže Pogačar i dodaje da se u koviru narednih razgovora očekuje više razmene stavova.\nKako dodaje, oni će konkretnim primerima ukazati Poreskoj upravi u čemu je problem i zašto bi neki dugovi trebalo da se otpišu.\n"Zahtevaćemo da se novim zakonom koji će urediti ovu oblast poslovanja započne naplata", zaključuje Pogačar.\nPodsetimo, kako su juče kazali predstavnici Udruženja, sledeći sastanak bi trebalo da bude krajem ove sedmice, do kada će se pripremiti konkretni primeri zarada za određene poslove koji su obavljani preko interneta. Sastanku sa predstavnicima Udruženja prisustvovali su premijerka Ana Brnabić, ministar finansija Siniša Mali i direktorka Poreske uprave Dragana Marković.\nU izveštajima sa sastanka navodi se i da su se sagovornici saglasili da neke kategorije koje ostvaruju prihode iz inostranstva, poput onih koji prihoduju igrajući igre na sreću, zatim vlasnici stanova koji prihoduju izdavanjem "stana na dan", treba da se posmatraju kao posebne kategorije koje ni na koji način nisu ugrožene.


POTPISAN SPORAZUM: BIH I FRANCUSKA SARAĐUJU U BORBI PROTIV NEZAKONITOG PROMETA ORUŽJEM | Hayat.ba\nPOTPISAN SPORAZUM: BIH I FRANCUSKA SARAĐUJU U BORBI PROTIV NEZAKONITOG PROMETA ORUŽJEM\nChristine Toudic, ambasadorica Francuske u BiH, i Selmo Cikotić, ministar sigurnosti Bosne i Hercegovine, potpisali su danas tehnički sporazum o saradnji u borbi protiv ilegalnog prometa vatrenim oružjem, municijom i eksplozivom.\nChristine Toudic je prilikom potpisivanja sporazuma predstavlja francusko Ministarstvo unutrašnjih poslova.\nOvim sporazumom ozvaničava se uspostavljanje stalne kriminalističko-obavještajne mreže, koja s jedne strane omogućava razvoj operativne saradnje između specijaliziranih pravosudnih policijskih službi, a s druge, podršku razvoju kapaciteta bh. službi, u oblasti kriminalističko-tehničkog istraživanja, nadležnih za borbu protiv ilegalne trgovine oružjem – saopćeno je iz Ambasade Francuske u BiH.\nNavedeno je da ovaj tehnički sporazum predstavlja novo sredstvo namijenjeno jačanju efikasnosti bh. službi i konsolidaciji bilateralne saradnje u oblasti obrade kriminalističkih obavještajnih podataka i kriminalističko-tehničkog istraživanja u vezi sa oružjem.\nFoto: Ministarstvo sigurnosti BiH: Christine Toudic i Selmo Cikotić\n“Oblici saradnje uspostavljeni ovim tehničkim sporazumom, daljnji su razvoj bilateralne saradnje, posebno kroz donaciju sistema Evofinder i predstojećom uspostavom softvera Traffic u korist bh. službi. Svi ovi uređaji moderna su sredstva za saradnju koja, nakon što se implementiraju, daju nadu u konkretne rezultate”, istakli su iz Ambasade.\nAmbasadorica Christine Toudic, naglasila je da je BiH važan partner Francuske.\nOn je i dokaz zajedničkog nastojanja Bosne i Hercegovine i Francuske da ojačaju policijsku saradnju, a posebno operativnu, u borbi protiv transnacionalnog organizovanog kriminala koji ugrožava sigurnost obje države, pa čak i cijele Evrope – kazala je Toudic.


Organizacija samostalnih putovanja ili agencijski aranžmani | BestNis\nОбјављено јун 27, 2018 од Admin\nOrganizacija samostalnih putovanja ili agencijski aranžmani\nVečito pitanje je da li na odmor putovati agencijom ili u sopstvenoj režiji. Šta su prednosti, a šta mane, na koji način možete više uštedeti, uzimajući u obzir novac, ali i sve ostale aspekte poput organizacije puta, utrošenog vremena i slično. Pročitajte našu uporednu analizu agencijskog i privatnog organizovanja puta, pa odlučite kako će izgledati vaše letovanje, samo to učinite što pre, jer je jun već na izmaku.\nPostoje brojne turističke agencije u Beogradu, ali samo neke od njih su sigurne, proverene i prepoznate kao profesionalne od strane putnika. Jedna od takvih je agencija Disko Drugar putovanja, koja je odličan izbor za daleka putovanja, kada je komplikovanije otići u sopstvenoj režiji, nego kada je u pitanju standardno letovanje.\nPrednosti i mane agencijskih aranžmana\nProverene turističke agencije su odličan način da putujete na destinacije na kojima nikada niste bili, a da organizaciju potpuno prepustite drugima i sigurno stignete na svoju destinaciju, odlično se provedete i bezbedno i na vreme se vratite svojoj kući. Iskustva putnika sa agencijama su brojna i različita, ali i veoma dragocena kada neku agenciju birate po prvi put.\nVeoma je važno da birate proverene turističke agencije, koje nemaju negativne komentare vezane za prevare i malverzacije na putovanjima, naplaćivanje aranžmana putnicima i nestanak, nakon uplate. Takođe, veoma je važno da agencija realno prikaže apartman na moru i lokaciju smeštaja. Vi želite da dođete u apartman koji vam je u aranžmanu predstavljen, a ne u zabačenu trošnu kućicu, na dva kilometra od plaže, što je čest slučaj kada sami rezervišete smeštaj.\nProverene agencije nude kvalitetno, bezbedno i bezbrižno putovanje, jer one rade organizaciju puta umesto vas. Agencije će ovu uslugu naplatiti, pa novčano gledano, putovanje će vam verovatno ispasti skuplje preko agencije, posebno ako putujete na daleke destinacije. Karte do Tajlanda, na primer, možete naći prilično jeftino, u ovom trenutku, između 500 i 600 dolara, ali morate da budete veoma snalažljivi, kako biste obezbedili sebi smeštaj i bezbednost na putovanju.\nKada je u pitanju letovanje, mladi mogu proći prilično jeftino, jer agencije za mlade nude veoma povoljne aranžmane na atraktivnim grčkim, italijanskim i španskim destinacijama. Ukoliko ste ljubitelj parti putovanja, onda su ove agencije idealne za vas, jer će svu organizaciju puta obaviti umesto vas i obezbediti dobru zabavu.\nStandardne agencijske ponude u svom izboru imaju veoma povoljne aranžmane za Paraliju, Pargu, Stavros, itd, ali i za evropske gradove, poput Beča, Praga i slično.\nGlavna prednost koju vam agencija nudi je bezbrižnost tokom putovanja. Ne morate da razmišljate o svojim kolima, benzinu i mogućim kvarovima na putu. Najveću uštedu dobijate na vremenu rezervacije smeštaja i pronalaženje povoljnog, čistog, urednog i pristojnog smeštaja.\nPrednosti i mane putovanja u sopstvenoj organizaciji\nPutovanje u spostvenoj organizaciji, finansijski može da bude dosta povoljnije, ukoliko ste spretni i upoznati sa daljim putovanjima i određenim destinacijama. Kao što smo već naveli, povratna avionska karta za Tajland se može naći za oko 600 dolara, što je znatno povoljnije, nego trenutni agencijski aranžmani, koji se kreću u rangu od oko 1000 evra. Kada dođete na Tajland, svakodnevne aktivnosti i smeštaj su izrazito jeftini.\nPutovanje sopstvenim kolima ili low cost avionskim kompanijama je znatno udobnije i brže nego organizovano agencijkso putovanje. Za duga putovanja automobilom potrebno je vozačko iskustvo, kako ne biste morali često da pravite velike pauze, zbog lakog gubitka koncetracije.\nUkoliko putujete sa nekoliko ljudi u kolima, putovanje je još isplativije, jer delite novac za gorivo, a u automobilu se verovatno nalazi makar još jedan vozač, pa možete se menjati, kako bi putovanje prošlo brzo i lako.\nIako, u ovom slučaju, dosta vremena potrošite na traženje smeštaja, ukoliko volite neplanirane stvari, povoljan smeštaj možete naći kada ga tražite direktno na lokaciji, u narodu popularno – „na bum”.\nLow cost kompanije nude sjajne ponude karata za evropske gradove, što znači da do željene destinacije možete doći veoma brzo i što je još važnije veoma povoljno. Ukoliko putujete kolima, obratite pažnju na cenu goriva, putarine i ostale troškove u toku putovanja na koje ćete morati da obratite pažnju.\nAko imate malo avanturističkog duha i sposobni ste da putujete sopstvenim kolima na dalje destinacije, idealno rešenje, jer je udobnije, brže i romantičnije.\nЈедан одговор на „Organizacija samostalnih putovanja ili agencijski aranžmani“\nјун 29, 2018 у 12:48 pm\nKada se sami organizujete definitivno prolazite jeftinije, mada, savetovala bih to samo ako ste avanturista i nemate potrebe da sve bude po pravilima. Lično ja tako najradije letujem, ali opet, ukoliko niste spremni da lutate, da se cimate i možda čak neku noć provedete u kolima, ne preporučujem.\nПретходни чланакПретходно Zašto je odmor na Adi Bojani opušteniji nego u drugim letovalištima\nСледећи чланакСледеће Kako kreativne radionice podstiču napredak u formalnom obrazovanju


BiH prolongira rok za liberalizaciju tržišta struje? | ENERGETIKArs.com\nNalazite se na Home » Energetika » BiH prolongira rok za liberalizaciju tržišta struje?\nObjavljeno: 11:43, 28. Oktobra 2014.\nBANJALUKA, Iako je to predviđeno sporazumom sa Energetskom zajednicom jugoistočne Evrope, BiH po svemu sudeći neće od 1. januara 2015. godine u potpunosti otvoriti, odnosno liberalizovati, tržište električne energije pa će rok najvjerovatnije biti prolongiran, saznaju “Nezavisne”.\nKako je potvrđeno iz nekoliko izvora, pored toga što je ovo političko pitanje, problem u BiH predstavlja i kompleksno unutrašnje uređenje, zbog kojeg nisu u potpunosti i jednako sprovedene predviđene aktivnosti, nakon čega bi i bh. domaćinstva trebalo da dobiju mogućnost izbora od kojeg će elektrodistributera registrovanog u BiH kupiti struju.\nU “Elektroprivredi RS” (ERS) kazali su da je BiH, a samim tim i Republika Srpska, potpisnica Ugovora o uspostavljanju Energetske zajednice jugoistočne Evrope, pa je u skladu s tim preuzela i određene međunarodne obaveze u vezi s otvaranjem tržišta električne energije.\n“Zakonskim i podzakonskim aktima precizirani su rokovi za otvaranje ili liberalizaciju tržišta električne energije. Otvaranjem tržišta, domaćinstva će imati mogućnost da biraju svog snabdjevača električnom energijom”, kazali su u ERS.\nMeđutim, kako su naveli, liberalizacija tržišta struje u cijelom regionu jugoistočne Evrope može se okarakterisati kao izuzetno spor i složen proces koji karakterišu značajna odstupanja od rokova predviđenih akcionim planovima.\n“U pogledu otvaranja tržišta i stvaranja zakonskih okvira RS je napravila korak više u odnosu na FBiH, a ERS je u potpunosti konkurentna i spremna za tržišnu utakmicu, uz napomenu da je cijena električne energije u RS najniža u regionu”, naglasili su iz ERS.\nPrema njihovim riječima, iako su propisima RS precizirani rokovi za otvaranje, odnosno liberalizaciju tržišta električne energije, prema kojima bi tržište od 1. januara naredne godine trebalo da bude u potpunosti otvoreno, vrlo je vjerovatno da će ovaj rok, kao što je bio slučaj i u ostalim zemljama u regionu, biti prolongiran.\nNaglasili su da je ERS organizaciono, pravno i tehnički spremno dočekala sve dosadašnje faze u procesu liberalizacije tržišta, pa se isto odnosi i na najavljenu potpunu liberalizaciju tržišta električne energije.\n“ERS će i u narednom periodu, kao što je to bio slučaj i dosad, preduzimati sve neophodne mjere i aktivnosti kako bi svojim poslovnim potezima obezbijedila stabilnost i razvoj elektroenergetskog sistema, kroz integrisanje u energetski sistem Evrope, u uslovima postepenog otvaranja tržišta i uvođenja konkurencije”, navode iz ERS i dodaju da su racionalnim ponašanjem obezbijedili cijenu električne energije koja garantuje da će i dalje zadržati svoju tržišnu poziciju i u uslovima postojanja konkurencije na tržištu električne energije.\nU skladu s navedenim, ističu da je ERS spremna da obezbijedi, i u narednom periodu, snabdijevanje svih kupaca u RS po ekonomski prihvatljivim cijenama.\nKako bi saznali dokle se stiglo s ovim aktivnostima kada je u pitanju FBiH, zatražen je stav “Elektroprivrede BiH” (EP BiH), odakle nisu mogli obezbijediti odgovore na ta pitanja, te su uputili na adresu Ministarstva energije, rudarstva i industrije FBiH, koje do zaključenja ovog broja “Nezavisnih” nije dostavilo tražene informacije.\nMeđutim, analitičari i dobri poznavaoci prilika u energetici ocjenjuju da postupak otvaranja tržišta neće dovesti do značajnijeg ulaska stranih distributivnih kompanija, jer domaće elektroprivrede domaćinstvima nude niže cijene struje u odnosu na region i Evropu.\nIpak, činjenica da su cijene ERS niže od onih EP BiH i “Elektroprivrede HZHB” najavljuje rušenje postojećih monopola i stvaranje novih tržišnih odnosa.\nKada je u pitanju Srbija, treba reći da “Elektroprivredi Srbije” (EPS) otkucavaju posljednji minuti monopolskog položaja koji uživa na tržištu Srbije, pošto će do kraja godine biti u obavezi da uđe u posljednji, treći krug liberalizacije tržišta, rekao je Aleksandar Obradović, direktor EPS. On je objasnio da to praktično znači da će od 1. januara sljedeće godine svako domaćinstvo i svaki građanin moći da izabere svog snabdjevača električnom energijom.\nTags: aleksandar obradovic,ep bih,ers,struja


Mama joj je starleta, tata zvezda, a sada su rešili da pokažu ĆERKIN TALENAT: Sa šest godina je u tišini izašla na binu i posle ovoga dobila GROMOGLASAN APLAUZ - Zena.rs\nNort i Kanje Foto: Profimedia\nIpak, na modnoj reviji svog oca, Nort je ta koja je ukrala svu pažnju svojim performansom. Nešto pre 10 uveče, počela je revija kojom je predstavio novu kolekciju svog brenda, a modeli su u mrtvoj tišini prošetali dizajne po kojima je Kanje već prepoznatljiv - krop topove, velike šuškave jakne i široke pantalone. Usred te tišine, čule su se trube automobila za koje su posmatrači pomislili da stižu spolja. Međutim, bio je to deo šoua, a sedam minuta od početka revije, na scenu je izašla šestogodišnja Nort i počela da repuje.\nMala Nort Vest ima poruku za paparace\nKako vam se dopada našminkana Nort Vest?\nNort Vest je započela svoj posao i već zarađuje više od prosečnih ljudi\nNakon inicijalnog iznenađenja publike. Nort je pozdravljena gromkim aplauzom, a devojčica je, naizgled bez trunke treme, izvodila pesmu kao da je to već radila desetine hiljada puta, kao i njen tata.\nNort Vest i KanjeFoto: Profimedia\nPred kraj pesme, na sceni joj se pridružio i ponosni otac, koji joj je zagrljajem ulio dodatno samopouzdanje, pa je pubika van sebe dočekala kraj pesme. Za ovaj muzički debi male Nort publika ima samo reči hvale, a u njoj vide naslednicu pop zvezda današnjice.\nNort i Kim su prave zvezde ove Nedelje mode u Parizu, a u ovom izdanju nisu mogle da prođu nezapaženo.


Prikazivanje članaka po tagu sps\nNeočekivani „pokloni“ za kraj godine: A sad, svi u SPS!\nKao da je vest iz besvesti: reditelj Srđan Dragojević, onaj koji je kritikovao režim pokojnog Slobodana, setimo se samo njegovog filma „Rane“, nedavno je postao član, ni manje ni više nego Glavnog odbora SPS-a.\nSrđan Dragojević je izjavio za Blic da su socijalisti za njega logičan i jedini mogući izbor, i da novu nadu vidi u reformisanom SPS-u.\n22 jun 2012\tIzmeđu dva broja\nPOSTIZBORNE AKTIVNOSTI: Dačić sa Tadićem do kraja nedelje\nSocijalisti su rešili da vladu formiraju sa demokratama. Ishod pregovora, u koje će biti uključeni i URS i LDP, trebalo bi da bude poznat do kraja ove nedelje.\nPredsednik Socijalističke partije Srbije Ivica Dačić izjavio je da još veruje da je moguć nastavak saradnje SPS-a sa Srpskom naprednom strankom.


Atlanta upisala poraz, Pelikanima malo 40 poena Ingrama, Hjuston se budi - BIGportal.ba\nKošarkaši Atlanta Hoksa poraženi su od Šarlot Hornetsa rezultatom 130:127 u noći između nedelje i ponedeljka.\nBogdan Bogdanović zbog problema sa povredom i dalje ne može da nastupi za Hokse, a oni su upisali novi poraz.\nOvo je drugi uzastopni poraz Atlante i ukupno 12. u sezoni i sada su na 10. mestu na tabeli sa 12 pobeda i poraza, a dobro znate da je bitka za plej-in i plej-of napeta na Istoku\nOsim Bogdanovića, za Hokse nisu igrali ni Kem Rediš, ni Onjeka Okongvu ni Diandre Hanter, dok je i Šarlot zbog korone okrnjen i igrali su bez Lamela Bola, Mejsona Plamlija, Terija Rozira i Džejlena Mekdenijelsa.\nKada pogledamo tok utakmice, videćemo da je Šarlot uglavnom vodio tokom čitavog meča, da su ključnu razliku stekli u drugoj deonici, a da su izabranici Nejta Mekmilana tek u poslednjoj četvrtini ozbiljnije zapretili.\nNajefikasniji je bio Majls Bridžis sa 32 poena, Keli Ubre je dodao 28, Kodi Martin 19, Gordon Hejvord 18, koliko je imao i Iš Smit, dok je dvocifren još bio Pi Džej Vašington sa 13 poena i 11 skokova.\nNa drugoj strani, 31 poen i 12 skokova Džona Kolinsa, 28 poena Kevina Hurtera, a 25 poena i 15 asistencija zabeležio je Tre Jang, dok je dvocifren bio još i Galinari sa 17 poena, kao i Timoti Luvavu sa 12.\nKošarkaši Hjuston Roketsa pobedili su Nju Orleans Pelikanse rezultatom 118:108 u noći iza nas.\nVerovali ili ne, Hjuston Roketsi su u seriji pobeda – pet uzastopnih!\nSada su “Rakete” slomile krila Pelikanima i pobedile rezultatom 118:108 uprkos fantastičnom izdanju Brendana Ingrama, pa i Jonasa Valančijunasa.\nPredvodnik Hjustona je još jednom bio Kris Vud koji je meč završio sa 23 poena i 8 skokova, dok je Erik Gordon imao 23 postignuta poena, Gerison Metjuz 13 poena i 7 skokova, Danijel Tajs 12 i Džejšon Tejt 11.\nNa drugoj strani i dalje nema Zajona Vilijamsona, a kao što je već rečeno fenomenalno je odigrao Brendon Ingram i upisao čak 40 poena, dok je Jonas Valančijunas postigao 17 uz 10 skokova, a Vili Ernangomes 10 uz 14 skokova.\nToronto Repterosi su nešto lakše došli do pobede nad Vašington Vizardsima, a konačni ishod je glasio 102:90.\nDomaćin je konstantno bio u dvocifrenoj prednosti, stečenoj još u prvoj četvrtini. Najefikasniji u timu koji je upisao 11. pobedu u 24 utakmice bio je Kamerunac Paskal Sijakam, koji je meč završio sa 31 poenom, dok je Kris Bušer imao 14, Skoti Barns 10, a Prešes Ačuva 10 uz 14 skokova.\nNa drugoj strani je skoro perfektan šut iz izgre imao Kentejvijus Koldvel-Poup, 8/9, od čega za tri 4/4, slobodna bacanja 6/6, za ukupno 26 poena, a dvocifren je bio samo još Bredli Bil sa 14 poena.


Poreska uprava RS pustila u rad "e-PURS" aplikaciju - Biznis Info\nYou are at:Home»Finansije»Poreska uprava RS pustila u rad “e-PURS” aplikaciju\nPoreska uprava RS pustila u rad “e-PURS” aplikaciju\nBy BiznisInfo on\t 07/06/2019 Finansije\nPoreska uprava Republike Srpske pustila je u rad “android” mobilnu “e-PURS” aplikaciju i na taj način omogućila poreskim obveznicima da mobilnim uređajem na vrlo jednostavan i brz način pristupe svojim poreskim evidencijama.\nOva nova elektronska usluga uvedena je sa ciljem dalje modernizacije poslovanja Poreske uprave i unapređenja usluga poreskim obveznicima.\nMobilni uređaji su u Republici Srpskoj preuzeli primat od računara zbog efikasnosti korištenja elektronskih servisa, a s obzirom na to i očekivanja korisnika mobilnih uređaja su takva da od svih davalaca usluga očekuju da svoje poslovanje preusmjere na mobilne aplikacije, što je Poreska uprava Srpske u ovom konkretnom slučaju i učinila, saopšteno je iz Poreske uprave.\nOvom novom uslugom Poreska uprava je omogućila svim poreskim obveznicima koji su registrovani u sistemu “Elektronske usluge” da mogu imati blagovremeni uvid u svoje poreske evidencije.\nKorištenjem ove mobilne aplikacije poreski obveznici mogu da pregledaju svoje poreske evidencije i dobiju potrebne instrukcije kako i kada da izvrše svoje obaveze i uplate, zatim da imaju jasan uvid u istoriju svojih zaposlenja, ali i da jednostavno dođu do informacije o svojim prijavljenim platama.\nKorištenje i preuzimanje ove aplikacije Poreske uprave je u potpunosti besplatno, a aplikacija se može preuzeti sa “gugl prodavnice” upisom naziva aplikacije – “e-PURS”.\nAplikacija se može preuzeti i skeniranjem date bar kod oznake.\nPreduslov za korištenje ove aplikacije je registracija na sistem “Elektronskih usluga” koja se obavlja na šalteru Poreske uprave podnošenjem zahtjeva koji se nalazi na sajtu ove uprave eusluge.poreskaupravars.org.\nDeset miliona KM za projekat u Gradišci\nPorezna uprava FBiH: U 261 kontroli otkriveno 57 neprijavljenih radnika\nSuspenzija trgovine dionicama firmi koje nisu objavile polugodišnji izvještaj


Ekonomija izbegličke krize - John Cassidy - Peščanik\nSirijski izbeglica u Turskoj, foto: Nish Nalbandian / Redux\nPosle terorističkih napada u Parizu objavljeno je mnoštvo tekstova o sirijskim izbeglicama i mogućnosti da zajedno sa 10.000 raseljenih, koliko je Obamina administracija spremna da prihvati tokom sledeće godine, u SAD dospeju i džihadisti povezani sa ISIS-om. Tema imigracije se ispituje sa raznih strana, ali malo je tekstova koji razmatraju ekonomsku stranu problema. Više argumenata ide u prilog predlogu za naseljavanje izbeglica u SAD – između ostalog i ono što je predsednik Obama, u odgovoru guvernerima koji su najavili da će odbiti da prihvate sirijske izbeglice, opisao kao „naše vrednosti“. Iz finansijske perspektive, nema sumnje da SAD imaju kapaciteta za prijem daleko većeg broja izbeglica i da bi dugoročni efekti takve politike bili pozitivni.\nPođimo od onoga što je očigledno: nakon raseljavanja 7 miliona Sirijaca zbog ratnih dejstava, mnoge zemlje koje su daleko manje od SAD primile su i više od naših najavljenih 10.000. Od 2012. EU je prihvatila oko 1,9 miliona azilanata. Čak i ta brojka bledi u poređenju sa mnoštvom Sirijaca koji su potražili utočište u svojoj okolini. Prema podacima UN Turska je primila približno 2,2 miliona, Liban 1,1 milion, a Jordan 630 hiljada izbeglica.\nNa osnovu tih podataka moglo bi se očekivati da se ekonomije tih zemalja povijaju pod teretom imigracije, ali to nije slučaj. Prema novom izveštaju Organizacije za evropsku bezbednost i saradnju u Parizu, očekuje se da turska ekonomija ove godine ostvari rast od tri, a naredne čak četiri odsto. Svetska banka procenjuje rast ekonomije Libana na dva odsto za ovu i više od tri za iduću godinu. Uprkos prilivu izbeglica koji sada čine više od 10 odsto stanovništva Jordana, jordanska ekonomija je takođe u usponu. MMF je objavio da će rast BDP-a u Jordanu ove godine iznositi oko tri odsto.\nPodaci pokazuju da zemlje koje primaju veliki broj izbeglica zbog toga ne trpe značajne ekonomske posledice. Glavni izazovi su društveni i politički, a ne ekonomski. Naravno, prijem, smeštaj i ishrana izbeglica koštaju, ali čak ni u Turskoj, koja je primila više izbeglica nego bilo koja druga zemlja, to nije bio nepremostiv problem. U blogu objavljenom u septembru, Massimiliano Calì i Samia Sekkarie iz Svetske banke konstatuju: „Otkako je počela izbeglička kriza, Turska vlada je potrošila gotovo 5,37 milijardi evra sopstvenih sredstava, što je mnogo novca, ali nema indikacija da taj trošak ugrožava njenu fiskalnu stabilnost“. To nije iznenađenje. Godišnji BDP Turske iznosi oko 800 milijardi dolara. Jedna i po milijarda, koliko se godišnje izdvaja za potrebe smeštaja izbeglica, čini manje od 0,2 odsto BDP-a.\nU Libanu, koji je znatno manji od Turske, troškovi izbegličke krize izraženi kao postotak BDP-a su veći, ali dobar deo troškova je pokriven iz stranih donacija. Zapravo, istraživanje koje je nedavno obavljeno pod pokroviteljstvom Ujedinjenih nacija pokazuje da su donacije za pomoć izbeglicama doprinele rastu BDP-a za više od jedan odsto. (S druge strane, rat u susednoj Siriji je pogodio turizam, važan izvor prihoda za Liban. Prema proceni Ujedinjenih nacija kriza u Siriji je izazvala pad BDP-a u Libanu od oko 0,3 odsto.)\nJoš jedan razlog za brigu koji se poslednjih meseci često pominje u vezi sa velikim prilivom izbeglica, naročito u Evropi, jeste mogućnost da izbeglice zauzmu radna mesta i spuste cenu rada. Iskustva iz sirijske krize pokazuju da je to moguće, ali efekti su neveliki. U mnogim slučajevima izbeglice prihvataju poslove koje domaće stanovništvo ne želi. Takođe pokreću sopstvena preduzeća i podižu tražnju za lokalnim kompanijama.\nBudući da je veliki broj izbeglica u Libanu i Jordanu i dalje u privremenim kampovima, najrelevantniji primer u tom pogledu je situacija u Turskoj. Centar za bliskoistočne strateške studije u Ankari objavio je ove godine rezultate detaljnog istraživanja o tome kako je priliv izbeglica iz Sirije uticao na Tursku. U izveštaju se kaže da je izbeglička kriza izazvala ekonomske tenzije na jugu zemlje, gde mnogi Sirijci ilegalno rade u sivoj ekonomiji. Cena zakupnina je porasla, zbog čega je sve teže pronaći stan po prihvatljivoj ceni. „Kompanije koje angažuju ilegalnu radnu snagu konkurentnije su od onih koje to ne čine“, piše u izveštaju. „Lokalno stanovništvo veruje da tako gubi radna mesta“. Ipak, kada su istražili te navode, autori izveštaja su ustanovili da „Sirijci obično rade na poslovima koje lokalno stanovništvo ne želi. Sirijci zapravo zadovoljavaju potrebu za nekvalifikovanom radnom snagom“.\nAli nisu svi imigranti nekvalifikovana radna snaga. Jedna druga studija, koju je objavio Soner Çağaptay, istraživač u Institutu za bliskoistočnu politiku u Vašingtonu, pokazala je da su mnogi sirijski trgovci iz gradova kao što je Alepo, koji je u građanskom ratu potpuno razoren, preselili svoje poslove u gradove na jugu Turske i tako podstakli lokalnu ekonomiju. U načelu, piše Çağaptay, „turski poslovni svet i izvozno tržište su veoma dobro podneli sirijsku krizu“.\nČak i ako SAD prime više izbeglica iz Sirije, to će i dalje biti neznatan broj u poređenju sa Bliskim istokom i Evropom. Hillary Clinton i Martin O’Malley su predložili dosad najveći broj od 65.000 useljenika u narednih 5 godina. Kao što je O’Malley naglasio u poslednjoj debati predsedničkih kandidata Demokratske stranke: „Dolazak 65.000 izbeglica u zemlju od 320 miliona… to je kao da pravite mesta za još šest i po ljudi na stadionu za 32.000 gledalaca“.\nU američkoj istoriji postoji relativno svež primer useljenja i uspešne asimilacije daleko većeg broja ljudi. Posle pada prozapadnog režima u Sajgonu 1975. i 1976. oko 150.000 Vijetnamaca je primljeno u izbegličke centre u Arkanzasu, Kaliforniji, Floridi i Pensilvaniji. Krajem 70-ih i početkom 80-ih, kada su flotile očajnih „ljudi u čamcima“ zaplovile iz Vijetnama, SAD su primile stotine hiljada izbeglica. (Do 1995. stiglo ih je blizu pola miliona.)\nI tada je politika otvorenih vrata nailazila na oštre kritike. (U ispitivanju javnog mnjenja iz 1975. samo 36 odsto Amerikanaca je smatralo da treba primiti izbeglice.) Protivljenje je bilo obrazloženo uobičajenim kontradiktornim strahovima da će izbeglice zauzeti radna mesta, iako većina njih ne govori engleski, i da će trajno opteretiti ekonomiju zemlje. Nekoliko decenija kasnije, pokazalo se da su ti strahovi bili neosnovani.\nDanas u Americi živi gotovo 1,9 miliona Amerikanaca vijetnamskog porekla, od toga više od polovine u Kaliforniji i Teksasu. Mada statistike pokazuju da oni ekonomski nisu uspešni kao imigranti iz nekih drugih azijskih zemalja, na primer Koreje ili Kine, oni sasvim solidno zarađuju. Zapravo, statistički profil koji je sastavio Centar za američki progres iz Vašingtona pokazuje da su po ekonomskim parametrima oni iznad prosečnog američkog domaćinstva. Prosečan godišnji prihod domaćinstva Amerikanaca vijetnamskog porekla iznosi oko 59.000 dolara, dok je nacionalni prosek 53.000. Njihovo učešće u radnoj snazi takođe je iznad nacionalnog proseka: 64,9 odsto u 2014, dok je za naciju u celini taj broj 64,3 odsto. Stopa nezaposlenosti u ovoj populaciji takođe je niža od nacionalnog proseka.\nIpak, postoje i određeni problemi: Amerikanci vijetnamskog porekla i dalje najčešće žive u izdvojenim zajednicama, što je praksa koja se obično vezuje za nizak nivo društvene mobilnosti. Gotovo polovina njih i dalje ne vlada dobro engleskim jezikom. Ali to ih očigledno nije sprečilo da se uključe u američku ekonomiju i doprinesu njenom rastu. Istraživački centar Pew Research je pokazao da ova populacija prihvata američke ekonomske ideale: 84 odsto Amerikanaca vijetnamskog porekla veruje da će većina ljudi koji naporno rade biti uspešna, a gotovo polovina očekuje da životni standard njihove dece bude „znatno bolji“ od njihovog.\nUkoliko administracija SAD odluči da primi desetine (ili čak stotine) hiljada izbeglica iz Sirije, oni bi mogli da ponove iskustvo vijetnamskih imigranata – a možda i da ga nadmaše. Za razliku od prvih vijetnamskih useljenika, izbeglice iz Sirije dolaze u zemlju u kojoj, prema podacima Popisnog biroa, već živi 150.000 njihovih sunarodnika. Sirijska populacija u SAD je etnički i verski raznorodna, ali samo njeno prisustvo omogućuje društvene i ekonomske mreže koje će olakšati asimilaciju novopridošlica.\nMnogi su već podsetili da je Steve Jobs bio sin sirijskog imigranta koji je Steveovu majku upoznao na Univerzitetu u Viskonsinu. Niko ne može da nam garantuje novog Steve Jobsa ako postupimo ljudski i pomognemo rešenju ove humanitarne krize. Ali budite sigurni da će sirijske izbeglice naći način da nam se oduže za ovu uslugu.\nThe New Yorker, 18.11.2015.


U OVOM slučaju ga OBAVEZNO IZBEGAVAJTE – Zenski Magazin\nU OVOM slučaju ga OBAVEZNO IZBEGAVAJTE\nby admin November 5, 2021, 10:59 am 1.8k Views\nIlustracija, Foto: Printsceen/Youtube/ Letina Kuhinja / Leta’s Kitchen\nSve veći broj ljudi boluje od visokog krvnog pritiska.\nNažalost, simptomi se otkrivaju u poodmakloj fazi, zbog čega mogu da nastanu trajne štetne promene u organizmu. Međutim, izbalansirana ishrana i fizička aktivnost mogu da preveniraju povišen krvni pritisak i probleme sa srcem, tvrdi kardiolog Mark Frenklin.\nOn ističe da se rizik od hipertenzije može smanjiti ukoliko iz ishrane izbacite sledeće namirnice:\nSendvič sa pršutom, pečenicom ili kobasicom za mnoge predstavlja sliku idealnog doručka. Međutim, 100 grama suhomesnatih proizvoda sadrži i do 2.000 miligrama natrijuma, pa je bolje da za doručak ipak odaberete neku drugu opciju.\nJedna kašičica soli sadrži 2.300 mg natrijuma, koji podiže krvni pritisak istog trenutka nakon konzumiranja, tako da je bolje da unos soli svedete na minimum ukoliko ne možete da je potpuno izbacite iz ishrane\nKiseli kupus sadrži velike količine natrijuma, pa osobe sa srčanim problemima treba da zaborave na sarme i podvarak.\nŽivotinjsko mleko, pored velike količine proteina, sadrži i previše masti i holesterola, koji utiču nepovoljno na srce i krvne sudove tako da definitivno treba da smanjite konzumiranje mleka.


Tanjug 17. maja 2021. 19:32\nBRISEL – Generalni sekretar NATO-a Jens Stoltenberg istakao je danas u razgovoru sa predsednikom Srbije Aleksandrom Vučićem u Briselu da je Alijansa posvećena miru i stabilnosti na Zapadnom Balkanu kroz misiju KFOR.\n„Imao sam dobar razgovor sa predsednikom Srbije Aleksandrom Vučićem o bezbednosnim izazovima na Zapadnom Balkanu. NATO je posvećen miru i stabilnosti na Zapadnom Balkanu kroz misiju KFOR“, napisao je Stoltenberg na Tviteru.\nOn je pozvao sve strane da se uključe u dijalog Beograda i Prištine kako bi bilo pronađeno mirno rešenje.\nU saopštenju objavljenom na sajtu NATO se navodi da su sagovornici razmatrali partnerstvo između Alijanse i Srbije, ulogu NATO u održavanju stabilnosti na Zapadnom Balkanu i bezbednosnu situaciju u regionu.\n„Srbija je dugogodišnji partner našeg saveza i zahvaljujem na vašoj ličnoj posvećenosti našem partnerstvu“, rekao je Stoltenberg Vučiću, navedeno je u saopštenju.\nOn je istakao je da je NATO posvećen tome da izgradi snažno partnerstvo sa Srbijom, potpuno poštujući njenu neutralnost.\n„Kao suverena država, Srbija ima pravo da izabere svoj put. Suočavamo se za zajedničkim bezbednosnim izazovima i partnerstvo sa NATO može da donese stvarnu dobrobit Srbiji i njenim građanima i celom regionu“, poručio je Stoltenberg.\nDodao je da je NATO decenijama posvećen miru i stabilnosti na Zapadnom Balkanu i da nastavlja tim putem.\n„Naša misija KFOR je najočigledniji primer te posvećenosti“, podvukao je Stoltenberg.\nPrema njegovim rečima, KFOR obezbeđuje bezbedno i sigurno okruženje i garantuje slobodu kretanja za sve zajednice na Kosovu, na osnobu mandata Saveta bezbednosti UN.\nDodao je da su saveznici u NATO čvrsto posvećeni KFOR-u i „njegovoj važnoj misiji“.\nStoltenberg je rekao i da NATO u potpunosti podržava proces normalizacije odnosa Beograda i Prištine.\n„Dijalog Beograda i Prištine je najboja platforma za pronalaženje rešenja koje će poštovati prava svih zajednica i izgadnju trajnog mira koji će obezbediti bolju i prosperitetniju budućnost za sve. Konstruktivan dijalog je ključan za stabilnost regiona i ja nastavljam da pozivam sve strane da se uključe u dijalog“, naveo je Stoltenberg.


Apoteci Pančevo preti zatvaranje | Pančevac\nApoteci Pančevo preti zatvaranje\n10.07.2015 20:23·0 komentaraPregleda: 1071\nSaša Pavlov, gradonačelnik Pančeva, održao je danas konferenciju za novinare kako bi obavestio javnost o veoma lošoj situaciji u kojoj se nalazi Apoteka Pančevo. On je istakao da je nakon smene bivše direktorke Branke Milojević utvrđeno da dug te ustanove iznosi čak 750 miliona dinara. Zbog toga je novi menadžment, kako je naveo, zatražio od lokalne samouprave finansijsku pomoć. Međutim, za to, prema rečima gradonačelnika, trenutno ne postoje zakonske mogućnosti.\n– Tražimo model po kojem bismo mogli da pomognemo, a do tada molim sve poverioce Apoteke da izađu u susret novom menadžmentu i da im omoguće reprogramiranje duga – rekao je Pavlov.\nOn je apelovao na sve državne organe da utvrde ko je odgovoran za stanje u kom se nalazi Apoteka, ističući da bi morala da se otkrije i eventualna politička odgovornost. Dodao je da je moguć i najgori scenario – da se Apoteka zatvori, kao i da bi to bila velika šteta za Pančevo, ali da se nada da do toga neće doći.


"ZAŠTITIĆU NAROD" Tramp uskoro novom uredbom menja onu o imigraciji\nMinistarstvo pravde SAD saopštilo je da će američki predsednik Donald Tramp "u bliskoj budućnosti" novom uredbom zameniti svoju izvršnu uredbu o obustavi ulaska u SAD za državljane sedam pretežno muslimanskih zemalja.\nMinistarstvo je navelo i da, s obzirom na predstojeću zamenu, američki Apelacioni sud za Deveti sudski okrug ne bi trebalo da ponovo razmatra raniju odluku kojom je suspendovana Trampova uredba doneta 27. januara, prenosi Rojters.\n- Time će predsednik omogućiti da se zemlja odmah zaštiti, umesto da nastavlja spor koji bi mogao da potraje - objašnjava se u saopštenju Ministarstva pravde.\n"DAN BEZ IMIGRANATA" Imigranti u SAD pozvani da ostanu u svojim domovima\nTramp je ranije najavio, na svojoj prvoj samostalnoj konferenciji za novinare u Beloj kući, da će iduće nedelje izdati novu izvršnu uredbu o imigraciji.\n- Izdaćemo novu i veoma obuhvatnu uredbu u cilju zaštite našeg naroda - poručio je američki predsednik.\nSAD i Gvatemala potpisale sporazum o bezbednoj imigraciji iz trećih zemalja


Murinjo naređuje - iz dvojke! - Meridianbet Vesti\nAktuelnosti Author:\tCentrala Bg - 17/09/2016\nPosle odličnog početka sezone sa Žozeom Murinjom u ulozi trenera i četiri vezane pobede, uključujući trijumf u Komjuniti Šildu protiv šampiona Lestera, Mančester Junajted je neočekivano poražen dva puta za redom.\nNajpre je Crvene đavole na zemlju spustio gradski rival Siti, a onda je došao i šok u Roterdamu u okviru Lige Evrope.\nTo je razlog zbog čega se na utakmicu sa Votfordom na Vikaridž Roudu gleda kao na priliku da se ekipa ponovo vrati na pravi kolosek. To međutim, neće biti tako lak zadatak kako bi moglo da se čini na prvi pogled, jer Votford prošlog vikenda sam sebi podigao samopouzdanje neverovatnom pobedom u Londonu protiv Vest Hema, kada je gubio 2:0, da bi sa 4 pogotka napravi preokret kakav se ne viđa baš tako često.\nInače, Murinja su smeštali na klupu Junajteda još otkako je otišao iz Čelzija u decembru prošle godine, pa je njegov dolazak na klupu na kojoj je nekada sedeo slavni Aleks Ferguson bio sve samo ne iznenađenje. Posebni Murinjo je uspeo da nagovori vlasnike Crvenih đavola da duboko zavuku ruku u džep i potroše neverovatne sume novca na pojačanje ekipe u koju su između ostalih pristigli Zlatan Ibrahimović, Erik Bejli, Henrik Mhkitarijan i transfer rekorder Pol Pogba.\nEventualno neosvajanje trofeja posle tolikih ulaganja bi svakako zaslužilo samo jedan epitet – katastrofa.\nIsuviše je rano za izvođenje bilo kakvih zaključaka, pošto je sezona tek počela, ali je sigurno da niko na Old Trafordu ne želi da se u koloni sa porazima pojavi nova cifra, pogotovo jer su se svi pretendenti na titulu veoma pojačali. Gubitak bodova u ovakvim mečevima bi na kraju mogao da se pokaže kao nenadoknadiv.\nMurinjo će verovatno zahtevati od svojih najboljih (i najskupljih) fudbalera da preuzmu odgovornost i naprave razliku. Neki od prvotimaca kao što su Valensija, Runi, Šo, Lingard i Mhkitarijan nisu igrali u Roterdamu, ali će se neko od njih sigurno vratiti u sastav za meč sa Votfordom. Fil Džons je povređen, tako da njega neće biti na terenu u ovom meču.\nVotford je ne samo iznenadio Vest Hem, već ga je pred njegovim navijačima potukao do nogu, a po jedan gol su postigli Igalo, Dini, Kapue i Holebas. Trener Valter Mazari može da odahne, jer je do tog susreta njegov tim osvojio samo jedan od mogućih devet bodova, mada se mora napomenuti da im ni raspored nije bio baš naklonjen budući da su na Vikaridž u dva uzastopna kola dolazili najpre Čelzi, pa Arsenal.\nOsnovni cilj Votforda i ove sezone je ostanak u ligi, što s obzirom na kvalitet sastava ne bi trebalo da bude nemoguća misija, pogotovo ako dvojica najboljih napadača Troj Dini i Odion Igalo budu igrali onako kako umeju. Biće veoma zanimljivo videti da li će neko od njih dvojice uspeti da iskoristi to što je odbrana Junajteda i dalje veoma porozna.\nJedini povređeni fudbaler u Votfordu je Bris Đa Đeđe.\nMazari će morati da smisli način kako da njegova ekipa ne nastavi seriju poraza u duelima sa Crveni đavolima koja traje već devet takmičarskih utakmica! Poslednju ligašku pobedu protiv Mančestera, Votford je ostvario pre tačno 30 godina, samo par meseci pre nego što je svoju slavnu epohu započeo već spomenuti Ferguson!\nZlatan Ibrahimović ima priliku da izjednači klupski rekord po broju postignnutih golova u uzastopnim utakmicama na početku sezone, a koji sa po pet pogodaka drže Luis Saha i Robin van Persi.\nMančester Junajted ima određene probleme, ali sebi ne sme da dopusti ništa drugo sem pobede u ovom susretu. Crveni đavoli će krenuti jako od samog početka, znači iz dvojke!\nUtakmica počinje u 13 časova.\nTags:Aleks Ferguson, Crveni Đavoli, katastrofa, Mančester Junajted, Premijer Liga, Valter Mazari, Vikaridž Roud, Votford, Žoze Murinjo\nHeroj: Napadač Kjeva spasio ženu od nasilnika u tri ujutru


Ruske vlasti blokirale su danas pristup Crvenom trgu u Moskvi i uhapsile oko 30 opozicionih aktivista koji su imali nameru da tamo održe demonstracije.\nKako je javio izveštac agencije Frans pres, aktivisti ruske opozicije, koji su se okupili pored Crvenog trga, nosili su transparente na kojima je pisalo "Rusija bez Putina", i bele trake, sada simbol ruske opozicije.\n"Crveni trg je zatvoren", saopštila je ruska policija, i dodala da je takvu odluku donelo obezbeđenje Kremlja.\nJedan izvor iz opozicije je agenciji Interfaks rekao da je uhapšeno 30 aktivista.\nU poslednjih nekoliko dana Putinovi protivnici su preko društvene mreže Fejsbuk, u poruci pod naslovom "Beli trg", pozvali pripadnike opozicije da se danas okupe na Crvenom trgu, a obećanje da će skupu prisustvovati dalo je skoro 4.000 ljudi.


By Narodni radio09/02/2021No Comments\nPovodom Dana sigurnosti na internetu, koji se ove godine obilježava 9. februara, vodeće svjetske kompanije i najutjecajnije organizacije podsjećaju na potencijalne opasnosti u digitalnom svijetu i važnost bezbjednosti na internetu, posebno za djecu.\nTelemach BH, kao jedan od vodećih internet provajdera u Bosni i Hercegovini jedo sada prvi uvodio inovacije u internetu, kao i televiziji kod nas, koristeći vrhunske tehnologije u korist ličnog doživljaja korisnika.\nZato najavljujemo EON Connect – revoluciju u sigurnosti interneta koja uskoro stiže.\nPrema izvještaju UNICEF-a i Regulatorne agencije za komunikacije objavljenog u oktobru 2020. godine, anketiranjem su dobiveni podaci da 87% djece u uzrasnoj dobi od 7 do 10 godina svakodnevno koristi internet na pametnom telefonu.\nEON Connect, inovacija TelemachBH kompanije, omogućava kontrolu vašeg interneta koji koristi cijela porodica.\nŠta pruža EON Connect?\nEON Connect, koji će uskoro biti dio TelemachBH ponude, korisnicima omogućava uvid u to koji su uređaji povezani na njihovu WiFi mrežu, uz mogućnost organizacije i personalizacije povezanih uređaja prema profilu, kao i bezbjednosnu i roditeljsku kontrolu.\nPomoću EON Connect aplikacije, možete da upravljate svojom kućnom mrežom bilo kad i bilo gdje, ograničite ili pauzirate internet, blokirate pristup ka određenim kategorijama sadržaja, kreirate lične profile i „dodijelite“ uređaje na mreži za svakog člana porodice.\nUvođenjem prvih televizijskih korisničkih profila na EON-u u junu 2020. godine, Telemach BH je donio budućnost personalizovane televizije. EON Kids profil, poseban prostor na EON-u namijenjen isključivo djeci, omogućava potpuno bezbjedno gledanje televizije u sigurnom dječijem okruženju.\nEON Connect biće vam saveznik u bezbjednom korištenju interneta, ali i vrhunskom personalizovanom EON iskustvu.


Jeftini letovi iz Sankt Peterburga za Nicu - Avio karte Sankt Peterburg Nica - eSky.rs\nAvio karte iz Sankt Peterburga za Nicu\nPretražite letove iz Sankt Peterburga za Nicu\nProverite najbolje prilike za letove iz Sankt Peterburga za Nicu\n✔ Postoje li posebne ponude za letove iz Sankt Peterburga za Nicu na eSky.rs?\n✔ Mogu li se pobrinuti za osiguranje prilikom rezervacije leta iz Sankt Peterburga za Nicu?\n✔ Ako rezervišem let iz Sankt Peterburga za Nicu, mogu li da rezervišem ujedno i smeštaj?\n✔ Koje avio-kompanije nude letove iz Sankt Peterburga za Nicu?\nBudite sigurni, da na eSky.rs ponuda letova iz Sankt Peterburga za Nicu uključuje ne samo niskotarifne avio-kompanije, već i one koje su specijalizovane za visoki standard.\nSankt Peterburg Nica\nJeftini letovi do Rusije Jeftini letovi iz Rusije Jeftini letovi za Samaru Jeftini letovi iz Samare Jeftini letovi za Saint-Sylvain-d'Anjou Jeftini letovi iz Saint-Sylvain-d'Anjou\nJeftini letovi do Indonezije Jeftini letovi iz Indonezije Jeftini letovi do Heringsdorf Airport Jeftini letovi od Heringsdorf Airport


Vođi škaljarskog klana određen jednomesečni pritvor\n► Vođi škaljarskog klana određen jednomesečni pritvor\nVođi crnogorskog Škaljarskog klana Jovanu Vukotiću, koji je uhapšen u Turskoj i izručen Srbiji, određen je pritvor od 30 dana nakon posle saslušanja u Drugom osnovnom Tužilaštvu u Beogradu.\nTužilaštvo je zatražilo pritvor za Vukotića zbog, kako je obrazloženo, zbog opasnosti od bekstva, prenela je TV N1.\nVukotić, koji se dovodi u vezu sa brojnim kriminalnim radnjama u Srbiji, Crnoj Gori i drugim evropskim zemljama,u utorak je doveden u Beograd, pošto je prethodno uhapšen sa lažnim dokumentima u turskoj Antaliji.\nKotoranin Vesko Vukotić, otac Jovice Vukotića, optužio je crnogorske državne organe da nisu ništa preduzeli kako bi zaštitili njegovog sina, državljanina Crne Gore, već su, kako tvrdi, dozvolili da bude bukvalno kidnapovan i odveden u treću zemlju.\nOn je saopštio da je Jovan uhapšen u iznajmljenom stanu u turističkom mestu Antalija i da "nema nikakvo nedelo učinjeno u Turskoj osim što je imao tuđi pasoš" što je, dodao je "za njih beznačajna stvar".\nCrna Gora poslala zahtev za izručenje Jovana Vukotića\nCrnogorske vlasti uputile su zahtev Srbiji za izručenje Kotoranina Jovana Vukotića (38), kojeg bezbednosni sektor označava za jednog od vođa škaljarskog kriminalnog klana, piše Pobjeda.\nOsumnjičenom za sudar u Strahinjića bana određen pritvor do 30 dana\nPrvi osnovni sud u Beogradu odredio je pritvor do 30 dana Dejanu Markoviću, osumnjičenom da je u četvrtak popodne izazvao teški saobraćajni udes u Ulici Strahinjića bana u Beogradu, a potom...\nSudija za prethodni postupak odredio je pritvor od 30 dana dvojici osumnjičenih da su učestvovali u ubistvu tri osobe u Surčinu.\nOsnovni sud u Prištini odredio je jednomesečni pritvor kosovskom Albancu osumnjičenom da je počinio ratni zločin protiv civilnog stanovništva u martu 1999. godine u Uroševcu, prenosi KoSSev.


Akcija FUP-a u Travniku i Zenici: Uhapšen švercer oružja, za saučesnicima se traga\nPripadnici Federalne uprave policije pod nadzorom Tužilaštva Bosne i Hercegovine, jučer su uhapsili A. A. (31) iz Travnika koji se dovodi u vezu sa krivičnim djelom organizovani kriminal u vezi sa neovlaštenim prometom oružja i vojne opreme, te proizvodima dvojne namjene.\nAsistenciju prilikom ovih aktivnosti pripadnicima FUP-a pružile su kolege iz Ministarstva unutrašnjih poslova Srednjobosanskog Kantona, saopćeno je iz FUP-a.\nUhapšeni se sumnjiči da je u prethodnom periodu organizovao posredstvom drugih osoba iz Bosne i Hercegovine i Slovenije prebacivanje veće količine oružja i vojne opreme iz Bosne i Hercegovine u Republiku Sloveniju.\nOsumnjičeni je kriminalistički obrađen u službenim prostorijama Federalne uprave policije, te će biti u zakonskom roku, uz izvještaj o počinjenom krvičnom djelu, predat na dalju nadležnost Tužilaštvu Bosne i Hercegovine.\nU sklopu ovih aktivnosti, a na osnovu naredbi Suda Bosne i Hercegovine i uz podršku pripadnika Ministarstva unutrašnjih poslova Zeničko-dobojskog Kantona danas su na dvije lokacije na području općine Zenica, izvršeni su pretresi objekata koje koriste osobe za kojima se još traga, s obzirom da se dovode u vezu sa predmetnim krivičnim djelima.\n- Federalna uprava policije nastavlja saradnju sa Ministarstvom unutrašnjih poslova Republike Slovenije, te aktivnosti na identifikaciji lica i dokumentovanju krivičnih djela -saopćili su iz ove policijske agencije.


Obeležen Međunarodni mesec starih | GO Čukarica\nObeležen Međunarodni mesec starih\nPovodom Međunarodnog meseca starih, koji se obeležava svakog oktobra, tradicionalno se održava Festival stvaralaštva pod sloganom „Zlatno doba“, čiji je cilj da podstakne i predstavi kreativnost i stvaralaštvo trećeg doba. Tim povodom, čukarički penzioneri, priredili su prigodan program, koji je održan u Kulturnom centru Čukarica. Koncertu su prisustvovali predsednik opštine Čukarica Srđan Kolarić, članica Veća Stana Lukić, direktor Gerontološkog centra Srđan Dimitrijević, rukovodilac Dnevnih klubova Miloš Minić i rukovodioci ustanova za stare.\nU ime opštine prisutnima se obratila Stana Lukić, koja je uz čestitke, starijim sugrađanima poručila da nastave da se druže sa istom energijom i duhom kao i dosada, kao i da je pravo zadovoljstvo prisustvovati svakoj manifestaciji koju organizuju. Ona je istakla da će tokom oktobra opština Čukarica organizovati besplatne jednodnevne izlete za čukaričke penzionere, kao i da će uskoro otvoriti novi klub za stare u Železniku, za čije uređenje je zajedno sa Gradom opština obezbedila sredstva. Prisutne je pozdravio i direktor Gerontološkog centra Srđan Dimitrijević.\nU umetničkom delu programa učestvovali su članovi ansambla „Ima dana“ sa Čukarice, kao i predstavnici klubova i domova iz drugih delova grada koji su predstavili svoje izuzetno umeće, talenat i kreativnost.


Komisija za sport : Južne vesti\nLeskovački budžet za sport sve veći, smanjenje novca niškim klubovima odrazilo se na rezultate\n16:50, 22. 12. 2021.\nZa razliku od niškog sporta, gde klubovi jedva sastavljaju kraj sa krajem zbog prošlogodinje odluke da se budžet za sport u 2021. godini prepolovi, u Leskovcu se o sportu više vodi računa, pa će za klubove naredne godine biti izdvojeno 120 miliona, odnosno 25 miliona dinara više nego prethodne.\nNiški klubovi i dalje čekaju novac iz budžeta, ne zna se kada će im biti uplaćen\n13:30, 24. 5. 2021.\nNi posle skoro 5 punih meseci na račune sportskih klubova i kolektiva u Nišu nije uplaćen ni dinar. Novopostavljeni većnik Aleksandar Stojičić ne odgovara na pozive i poruke novinara Južnih vesti, a javno je dostupna jedino odluka o klubovima od posebnog interesa za grad.\nGrad Niš konačno formirao Komisiju za sport, klubovi čekaju uplate\n15:30, 5. 4. 2021.\nSportske klubove u Nišu, koji u ovoj godini još nisu dobili ni dinar od Grada, u narednim nedeljama bi moglo da ogreje sunce jer je, kako je rekla gradnačelnica Niša Dragana Sotirovski, konačno formirana Komisija za sport. Članovi bi u narednim nedeljama trebalo da odluče o parama iz budžeta Grada za finansiranje klubova.\nPojedini klubovi u Nišu na respiratoru - novca iz Grada nema skoro 3 meseca, nema ni Komisije za sport\n16:23, 17. 3. 2021.\n“Spremite pare odmah, donesite premije” - vikao je golman Radničkog Borivoje Ristić nekom u loži posle remija sa Čukaričkim u prošlom kolu Superlige. Posle je rekao da nije govorio upravi i da su plate redovne, ali pare traže drugi sportisti i klubovi u Nišu. Kako kažu oni koji su smeli da govore za medije, u ovoj godini od grada nisu dobili ni dinar, jer njihovi programi za sufinansiranje još nisu ni razmatrani. Nema Komisije koja se time bavi, a kada će i kako ovaj problem biti rešen, još nije poznato.\nZa najuspešniji klub iz Blaca ove godine nema para iz gradske kase\n16:33, 5. 2. 2019.\nIako su od 2015. do 2018. proglašavani za najbolji sportski kolektiv u Blacu, a 2017. bili najbolji u Topličkom okrugu, Klub malog fudbala Jastrebac iz gradske kase u 2019. godini nije dobio ni dinara od predviđenih sredstava za finansiranje sporta u ovoj opštini. Kako stoji u rešenju komisije, program kojim je KMF Jastrebac konkurisao "ne zadovoljava potrebe i interese građana u oblasti sporta, a samim tim se ne odobravaju tražena sredstva“.\n16:03, 13. 3. 2018.


Foto: Velibor Tripić | Holanđani nisu ponudili konkretno rješenje za piralen u “Incelu”\nBojana Živanić 02.12.2019 19:00\nNaime, predstavnici gradske inspekcije su istakli da uopšte nisu zadovoljni informacijama koje je iznio Baudevajn Foke, ekspert holandske firme "Tauv" kojeg je UNDP angažovao na rješavanju problema zagađenog zemljišta u "Incelu". On je danas na skupu u poslovnoj zoni "Incela" predstavio inicijalni konceptualni model i analize rizika za lokaciju bivše farike.\n"Kazali ste da je vrijeme ključan faktor. Ako je tako, onda bi trebalo da ponudite rješenje kako da pojedine subjekte u 'Incelu' oslobodimo zagađenja", kazao je Janko Kecman, načelnik Inspekcije grada, obraćajući se holandskom ekspertu te istakao da se nadao da će eksperti nakon 70 dana ponuditi konkretna rješenja.\nNa Fokeovu konstataciju da bi kopanje kompletne površine "Incela" previše koštalo, Kecman je naglasio da bi na sedam lokacija, na kojima je gradska inspekcija vršila analize, iskopavanje moglo početi istog momenta jer se zna da su one zagađene.\nDodao je da je gradska inspekcija ponovo vršila analize u "Incelu" te da su završili sve početne faze koje je Foke predložio.\nS druge strane, Foke se pravdao da se problem u "Incelu" mora rješavati u fazama kako bi se utvrdilo koji su najveći rizici, te kako se novac ne bi bespotrebno trošio na kopanje kompletne lokacije.\n"Najbolje rješenje je svakako ono koje će u najvećoj mjeri ukloniti rizik, a neće povećati prekomjerne troškove. 'Incel' je jedna branufild kategorija na kojoj će uvijek biti ostataka kontaminacije", naveo je Foke.\nNaglasio je da situacija u "Incelu" nije alarmantna ni po zdravlje ljudi niti po ekosistem. Pojasnio je da najveći rizik predstavlja zagađeno zemljište odloženo na lokaciji, dok je sljedeći rizik zemljište zagađeno prethodnim industrijskim aktivnostima.\nAndrea Muharemović, voditeljka za projekte zaštite okoline u UNDP-u, kazala je da su predstavljeni nalazi prve faze rada u "Incelu".\n"Zaključeno je da nema rizika ni po zdravlje ljudi ni po ekosistem i nije potrebno preduzimati neke hitne mjere", istakla je Muharemovićeva te dodala da je u narednom periodu potrebno uzeti uzorke kako bi se napravio plan upravljana otpadom. Afera u vezi s piralenom, opasnim uljem, u "Incelu" krenula je nakon požara u martu ove godine.


Rukometašice Srbije se plasirale na Svetsko prvenstvo | Novosadski informativni portal 021\nRukometašice Srbije se plasirale na Svetsko prvenstvo\nRukometašice Srbije plasirale su se na Svetsko prvenstvo, pošto su u revanš meču baraža savladale Slovačku sa 32:25.\nSrbija nijednog trenutka u Beogradu nije ispuštala meč iz ruku, javlja RTS.\nOd uvodnih minuta su nametnule ritam, održavale, a onda uvećavale prednost i zasluženo izborile učešće na Svetskom prvenstvu.\nU prvom meču baraža za odlazak na šampionat planete naše rukometašice su u gostima nadigrale Slovačku sa 19:26 (10:11) na debiju selektora Uroša Bregara.\nDomaćin ovogodišnjeg Svetskog prvenstva za rukometašice je Španija, koja će najbolje nacionalne selekcije ugostiti od 1. do 19. decembra.\nReprezentativac Srbije u rvanju Zurab Datunašvili na olimpijskom kvalifikacionom turniru u Sofiji plasirao se u finale, čime je automatski obezbedio plasman na Olimpijske igre u Tokiju.\nHamilton stigao do 100. pol-pozicije u karijeri\nVozač Mercedesa Luis Hamilton ostvario je najbrže vreme u današnjim kvalifikacijama za Veliku nagradu Španija u šampionatu Formule jedan.\nKakva kazna čeka devet klubova koji su odustali od Superlige\nEvropska fudbalska unija (Uefa) saopštila je da neće biti pokrenut nikakav postupak protiv devet ekipa osnivača Superlige Evrope, koji su se povukli iz tog takmičenja.\nPeticiju za otkazivanje Olimpijskih igara potpisalo 200.000 ljudi\nInternet peticija u Japanu kojom se traži otkazivanje Olimpijskih igara u Tokiju, prikupila je više od 200.000 potpisa građana u prethodnih nekoliko dana, jer se zabrinutost javnosti povećava zbog održavanja Igara u vreme pandemije, preneo je danas Rojters.\nNovi Pazar predlaže Rasima Ljajića za predsednika FSS\nFK Novi Pazar saopštio je da predlaže Rasima Ljajića za prvog čoveka Fudbalskog saveza Srbije, uz osvrt na inicijativu predsednika Srbije Alekasandra Vučića u borbi protiv neregularnosti i devijacija u srpskom fudbalu.\nVučić: Pohapsićemo mafijašku bandu iz fudbala, tužan sam zbog završetka prvenstva\nPredsednik Srbije Aleksandar Vučić najavio je borbu države protiv kriminala u fudbalu.\nPrvak Hrvatske nije želeo da igra meč, dok se protivnička ekipa ne testira\nNesvakidašnja situacija viđena je na meču polufinala plej-ofa prvenstva Hrvatske u vaterpolu između Juga AO i ekipe Solarisa iz Šibenika.\nŽoze Murinjo novi trener Rome\nRoma je na svom Tviter profilu objavila da ima novog trenera i da je to Žoze Murinjo.\nZvezdan Mitrović proglašen za najboljeg trenera Evrokupa\nŠef stručnog štaba Monaka, Zvezdan Mitrović, proglašen je za najboljeg trenera Evrokupa ove sezone.\nKrajinović poražen na startu turnira u Madridu\nFilip Krajinović poražen je od Japanca Jošihita Nišioke, rezultatom 2:0 u setovima, na startu Mastersa u Madridu.\nOdbojkaši i odbojkašice Srbije startuju takmičenje u Ligi nacija\nOdbojkaši i odbojkašice Srbije startovaće takmičenje u Ligi naciji, u Riminiju.\nŽreb za EP: Rukometaši Srbije u drugom šeširu\nRukometna reprezentacija Srbija nalazi se u drugom šeširu pred žreb grupa za Evropsko prvenstvo koje će se januara 2022. održati u Mađarskoj i Slovačkoj.\nSeverna Koreja zbog straha od korone neće učestvovati u kvalifikacijama za Svetski kup\nSeverna Koreja je obavestila vlasti da njen tim planira da ne učestvuje u kvalifikacijama za Svetsko prvenstvo u fudbalu sledećeg meseca, koje će se održati u Južnoj Koreji, zbog straha od koronavirusa, saopštila je fudbalska asocijacija Južne Koreje.\nĐokovićeva 319. nedelja na prvom mestu ATP liste\nSrpski teniser Novak Đoković započeo je danas 319. nedelju na prvom mestu ATP liste.\nNa predstojećem Rolan Garosu najviše 1.000 gledalaca\nNa teniskom turniru Rolan Garos biće dozvoljeno da popunjenost kapaciteta bude 35 odsto ili najviše 1.000 ljudi, saopštio je francuski ministar sporta Žan Mišel Blanke.\nFOTO, VIDEO: Navijači Mančester Junajteda probili barijere i upali na Old Traford, meč sa Liverpulom otkazan\nNekoliko stotina gnevnih navijača Mančester junajteda upalo je danas na stadion "Old Traford" zahtevajući odlazak vlasnika kluba, američke porodice Glejzer, neposredno uoči lokalnog derbija sa Liverpulom, koji je zbog tog incidenta otkazan.\nHamilton pobedio u trci za Veliku nagradu Portugalije\nSedmostruki svetski šampion, vozač Mercedesa Luis Hamilton, pobedio je danas u trci Formule 1 za Veliku nagradu Portugalije i uvećao prednost u generalnom plasmanu.\nVIDEO: Nikola Grbić sa Zaksom šampion Evrope\nPoljska Zaksa, koju sa klupe predvodi Nikola Grbić, osvojila je titulu šampiona Evrope, pošto je u finalnom meču u Veroni savladala Trento sa 3:1.\nPantelić: VAR od sledeće sezone i na stadionima u Srbiji\nV. d. predsednika Fudbalskog Saveza Srbije Marko Pantelić potvrdio je u intervjuu za Sportski Žurnal da će se od sledeće sezone VAR tehnologija primenjivati i na stadionima Superlige Srbije.\nKošarkaši Monaka osvojili svoj prvi evropski trofej\nKošarkaši Monaka, pobedivši Uniks u Kazanju (86:83) u drugom meču finalne serije, osvojili su Evrokup i prvi evropski trofej u klupskoj istoriji.\nSrbija odlično prošla na žrebu za Evropsko prvenstvo


Dodaj lokaciju - Film in Serbia\n• Dodaj lokaciju\nREGISTRUJTE LOKACIJU U BAZI FILMSKIH LOKACIJA\nFilmske ekipe su u konstantnoj potrazi za novim i atraktivnim lokacijama koje su istovremeno pristupačne u logističkom i ekonomskom smislu. Srpska filmska asocijacija kroz Film Friendly program sarađuje sa javnim sektorom na olakšavanju procesa dobijanja dozvola i promociji lokacija za snimanje.\nOsim javne uprave, i privatne lokacije mogu postati deo Film Friendly programa. Bilo da vas je neka produkcijska kuća već kontaktirala ili jednostavno želite da svoju lokaciju ponudite filmskim ekipama ulistavanje u bazu lokacija Film in Serbia pruža vam veću vidljivost, ali istovremeno i podršku u razumevanju produkcijskog procesa i korišćenju lokacija za potrebe snimanja filma, TV serije ili reklame.\nNajtraženije lokacije su one koje lako mogu zameniti već postojeće lokacije širom sveta ili svojom osobenošću pridodaju filmskoj atmosferi. Pored ovih upečatljivih, svakom projektu su potrebne i lokacije opšte namene – kuće, stanovi, kancelarije, hoteli ili lepo uređena seoska imanja.\nKako SFA asistira lokacijama u bazi:\nSFA brine o vlasnicima lokacija kako bi ih upoznala sa načinom funkcionisanja filmskih ekipa i obezbedila punu podršku u procesu saradnje. U tom smislu svaka lokacija može da očekuje:\nUputstva za pravilno fotografisanje lokacije ili organizovanje profesionalnog fotografa\nPromociju lokacije kroz uobičajene kanale (društvene mreže, PR tekstove, newsletter...)\nKomunikaciju i pripremu tokom izviđanja lokacija\nSmernice za kreiranje osnovnog seta dokumenata – ugovor o najmu lokacije, osiguranje i upravljanje lokacijom za vreme i po završetku snimanja\nPrijava za Film in Serbia bazu lokacija je besplatna. Upisivanjem lokacije u bazu Srpske filmske asocijacije bićete sigurni da do vas dolaze provereni kontakti i projekti.\nKako registrovati lokaciju za filmska snimanja:\nKORAK 1: Zahtev za upis privatne lokacije u bazu lokacija popunite detaljno traženim podacima. Nakon što popunite Zahtev, pošaljite nam fotografije lokacije na info@filminserbia.com. Pre slanja fotografija molimo vas da proverite uputstva o kvalitetu fotografija lokacije. Ukoliko niste u mogućnosti da obezbedite traženi format i kvalitet naznačite to u zahtevu.\nKORAK 2: Tim SFA kontaktira nove vlasnike lokacija i razmatra u kojim segmentima im je potrebna podrška kako bi njihov listing bio kompletan.\nKORAK 3: Javno objavljivanje lokacije sa svim dostavljenim podacima i kontaktima.\nUkoliko imate dodatna pitanja ili vam je potrebna asistencija u pripremi informacija tim SFA vam stoji na raspolaganju.\nUstupanje lokacije za potrebe filmskih ekipa ne svodi se samo na novčanu nadoknadu, mada je ona glavna klauzula ugovora. Filmske ekipe su u obavezi da svaku lokaciju vrate u zatečeno stanje, ali ponekad mogu učiniti neke prepravke ili dogovoriti trajna poboljšanja na lokaciji kao što su krečenje, popravke, uređenje okoline ili ostave neki deo scenografije. Za mnoge lokacije ovo je izuzetna promotivna prilika. Zadovoljne filmske ekipe vole da se vraćaju na mesta gde znaju da ih očekuje dobra saradnja.\nOvde možete preuzeti naš Vodič za filmske lokacije koji vam detaljno objašnjava proces odabira lokacija i saradnju sa filmskim produkcijama.


Potpisujem :: Počela regionalna kampanja Potpisujem za primenu Konvencije Saveta Evrope o sprečavanju nasilja prema ženama\nRegionalna kampanja "Potpisujem", posvećena ratifikaciji i punoj primeni Konvencije Saveta Evrope (SE) o sprečavanju nasilja prema ženama i u porodici, počela je ove nedelje u šest zemalja regiona: Srbiji, Hrvatskoj, Bosni i Hercegovini, Makedoniji, Sloveniji i Austriji.\nKonvencija SE protiv nasilja prema ženama i nasilja u porodici, koju je prošle nedelje potvrdila i Narodna skupština Republike Srbije, najsveobuhvatniji je međunarodni ugovor u ovoj oblasti do sada.\nSrbija je osma država čiji je parlament potvrdio ovu Konvenciju. Ona stupa na snagu kada je potvrdi najmanje deset država, osam članica Saveta Evrope. Na ovaj način odredbe Konvencije postaju deo pozitivnog zakonodavstva Srbije, a država je dužna da obezbedi da državni organi, zvanični službenici, ustanove i svi drugi akteri koji deluju u ime države – postupaju u skladu sa preuzetim obavezama.\nKampanju "Potpisujem" u Srbiji sprovodi Autonomni ženski centar, organizacija civilnog društva koja 20 godina radi na pitanjima nasilja prema ženama i u porodici.\nGovoreći o aktuelnim problemima u zaštiti žrtve, Ignjatović je navela podatak da se, npr. u Austriji godišnje izvrši oko 7.000 mandatnih iseljenja nasilnika, u Srbiji tek nešto više od 70 mera iseljenja, u sudskim postupcima koji se tek u svakom petom slučaju završe u roku od mesec dana (najčešće traju između dva i šest meseci). Svaki treći postupak pred javnim tužilaštvom se završi obustavom ili odustankom javnog tužioca.\nNema obavezne provere bezbednosnih rizika, te se broj ubistava žena iz godine u godinu povećava.\nPredstavnice Autonomnog ženskog centra su najavile da će u nedelju, 10. novembra u Skupštini Srbije biti održana međunarodna konferencija "Udruženim naporima – ka novim evropskim standardima u zaštiti žena od rodno zasnovanog nasilja" u prisustvu brojnih državnih zvaničnika i međunarodnih gostiju. Prisustvo je najavio i predsednik Narodne skupštine. Gost ove konferencije biće i specijalni izvestilac Parlamentarne Skupštine Saveta Evrope o nasilju prema ženama.\nOčekuje se da, simboličnim potpisom na zajedničkom panou, ovu kampanju podrže i sve poslanice i poslanici, koji su, kao gosti, pozvani na ovu konferenciju.\nZa dodatne informacije: Suzana Miličić, agencija za odnose s javnošću "Kontakta" suzana.milicic@kontakta.rs, 065 2004 712\nGovoreći o aktuelnim problemima u zaštiti žrtve, Ignjatović je navela podatak da se, npr. u Austriji godišnje izvrši oko 7.000 mandatnih iseljenja nasilnika, u Srbiji tek nešto više od 70 mera iseljenja, u sudskim postupcima koji se tek u svakom petom slučaju završe u roku od mesec dana (najčešće traju između dva i šest meseci). Svaki treći postupak pred javnim tužilaštvom se završi obustavom ili odustankom javnog tužioca. Nema obavezne provere bezbednosnih rizika, te se broj ubistava žena iz godine u godinu povećava.


Osnovni razlozi za implementaciju digitalizacije u zdravstvu su poboljšanje nivoa zdravstvenih usluga, snižavanje troškova i relaksacija zdravstvenog sistema. Troškovi zdravstva globalno iznose 10 triliona dolara (10 odsto globalne ekonomije) i rastu duplo brže od inflacije. Na to treba dodati još 12 triliona dolara koje globalna ekonomija ne može da stvori zbog gubitaka koji su nastali zbog neproduktivnosti koja je izazvana nepružanjem adekvatnih zdravstenih usluga.\nTakođe, stanovništvo globalno stari što direktno utiče na opterećenje zdravstevnog sistema dok je u isto vreme više nego očigledan nedostatak zdravstvenih radnika na globalnom nivou koji iznosi blizu 40 odsto. Rezultat ovoga su, svakako, sve duže liste čekanja, odlaganje pregleda što direktno utiče na preventivu ali i na opterećenje zdravstvenog sistema i medicinskih radnika i naravno ekonomije.\nAko uzmemo u obzir statistiku, 70 odsto svih dijagnoza se određuje na osnovu kvalitetnog razgovora izmedju doktora i pacijenta koji obično traje izmedju 13 i 20 minuta. Međutim čekanje na takav razgovor je jako dugo i približno 60 odsto pacijenata ceka do 2 nedelje, 20 odsto do 4 nedelje dok samo 10 odsto dobije uslugu istog dana. Iz tog razloga, 30 odsto pacijenata otkazuje pregled zbog čekanja dok 20 odsto promeni doktora. Pored toga da biste otišli do lekara zbog razgovora u trajanju od 13 do 20 minuta potrebno je da odvojite izmedju 3 i 6 sati (u zavisnoti od grada u kome živite i satnice kada je termin zakazan) sto podrazumeva i dodatne troškove kao što su plaćanje čuvanja dece, troškova logistike ali i odsustvo s posla.\nDanas je internet sa novim tehnologijama omogućio ljudima da iz komfora svog doma kupuju proizvode i usluge iz zemlje ili inostranstva. Samim tim očekivanja potrošača su se značajno promenila i podrazumevaju:\n- Brzu uslugu, isporuku, bez čekanja i onda kada je to potrebno\n- Uslužnost i empatičnost pruzaoca usluga\n- 24/7 dostupnost i podrška\n- Širok spektar ponude\nSve ovo ukazuje na činjenicu da bi se poboljšala primarna zdravstvena usluga mora se promeniti i koncept pruzanja iste. Zdravstvena usluga mora biti organizovana u skladu sa očekivanjima stanovništva koje novo vreme, navike i tehnologije sa sobom nose.\nTelemedicina, danas, omogućava da stupite u kontakt sa doktorom u roku od 3 do 5 minuta. Ona može biti iz Vašeg grada, zemlje ili inostranstva. Ne morate da čekate, ne morate da izlazite iz kuće ili sa posla jer su Vam lekari dostupni u svako doba dana, radnim danom ili vikendom. Ako imate dobro organizovanu medicinsku dokumentaciju onda zaista imate mogućnost da vodite računa o svom zdravlju proaktivno i da gore pomenutih 70 odsto razgovora obavite kada god hoćete, odakle god hoćete, brzo, kvalitetno i bez odlaska na kliniku.\nGlobal Digital Clinic je otišao nekoliko koraka dalje i pored usluga telemedicine i elektronskog kartona nudi mogućnost da putem aplikacije GDC Visit Me poručite da doktor, sestra ili tehničar dođu kod Vas kući ili na posao za 20-30 minuta onda kada Vi to želite i na taj način obavite pregled u kućnim ili kancelarijskim uslovima ukoliko Vam se to učini kao bolja opcija i to bez odlaganja, bez čekanja i bez odlaska na kliniku. Ukoliko procenite da je iz nekog razloga potrebno da odete na kliniku kod doktora koga Vi odaberete to uraditi u u roku od 30 do 60 minuta istog dana jer Vam GDC Visit Me aplikacija sada i to omogućava – zakazivanje pregleda na klinici.\nGlobal Digital Clinic je takođe omogućio da preko aplikacije i sajta neko drugi može da poruči uslugu za Vas. To znači da ukoliko neko ko živi u inostranstvu može da koristi telemedicinu za sebe ali i da poručuje kućne posete ili pregled u ordinaciji za svoje roditelje ili prijatelje.\nPored značajnih benefita za korisnike usluga, Global Digital Clinic pruža nove mogućnosti i za pružaoce usluga. Doktor dobija svoju virtualnu i mobilnu ordinaciju preko kompanije GDC i jedan potpuno novi i drugačiji način pružanja usluga koji podrazumeva rad od kuće, ili sa bilo kog drugog mesta koji doktor ili medicinski radnik želi, daljinsko praćenje pacijenta, fleksibilno radno vreme i naravno značajno uvećanje prihoda.\nKompanija Global Digital Clinic je uspela da kroz integraciju tri tipa usluga (telemedicine, pregleda u ordinaciji i pregleda na željenoj adresi) omogući korisnicima da sami izaberu način na koji žele da dobiju uslugu, a doktorima virtualnu i mobilnu ordinaciju koja im omogućava da biraju kada žele da pruže uslugu.